Agenda for Pwyllgor Archwilio on Dydd Iau, 30ain Mai, 2019, 4.00 pm - CBSW\nDydd Iau, 30ain Mai, 2019 4.00 pm\nCofnodion wedi eu hargraffu PDF 227 KB\nGwahodd enwebiadau i benodi Gadeirydd y Pwyllgor am y flwyddyn sydd i ddod.\nPENDERFYNWYD –Penodi Jerry O’Keeffe (Aelod Lleyg Annibynnol) yn Gadeirydd y Pwyllgor Archwilio ar gyfer y flwyddyn sydd i ddod.\nPENDERFYNWYD – Penodi’r Cynghorydd Dana Davies yn Is-gadeirydd y Pwyllgor Archwilio ar gyfer y flwyddyn sydd i ddod.\nCyflwynwyd copi o Gylch Gorchwyl y Pwyllgor Archwilio er gwybodaeth. Cadarnhaodd y Prif Swyddog Cyllid a TGCh na fu unrhyw newidiadau i'r Cylch Gorchwyl o ganlyniad i'r Cyfansoddiad diwygiedig. Dywedodd y swyddogion fod yr Aelodau wedi nodi o'r blaen y byddai'n ddefnyddiol cael y ddogfen ynghlwm wrth becyn yr Agenda ar gyfer pob Cyfarfod.\nCadarnhau Cofnodion y Cyfarfod a gynhaliwyd ar 28 Mawrth 2019.\nPENDERFYNWYD – Llofnodi Cofnodion Cyfarfod y Pwyllgor Archwilio a gynhaliwyd ar 28 Mawrth 2019 fel cofnod cywir.\nRhaglen Waith PDF 188 KB\nCyflwynodd y Pennaeth Cyllid Raglen Waith arfaethedig ar gyfer 2019, a dywedodd fod eitem ar y Datganiad o Gyfrifon, ac adroddiad ar yr archwiliad o'r Cyfrifon wedi eu hychwanegu at yr amserlen. Nododd y Swyddog y gallai fod angen cynnwys adroddiadau archwilio allanol eraill pan fyddant wedi cael eu cwblhau.\nDatganiad draft o gyfrifon 2018/19 PDF 233 KB\nAtodiad 1 , eitem 6. PDF 512 KB\nCyflwynodd y Pennaeth Cyllid a TGCh adroddiad (COFI/40/19) i gyflwyno fersiwn drafft Datganiad Cyfrifon 2018/19 y Cyngor.\nWrth gyflwyno'r adroddiad, dywedodd y Pennaeth Gwasanaeth, Cyfrifeg, fod y Rheoliadau Cyfrifon ac Archwilio yn ei gwneud yn ofynnol i'r Cyngor baratoi ei Ddatganiad Cyfrifon mewn perthynas â'r flwyddyn ariannol flaenorol erbyn 15 Mehefin. Mae'n ofynnol i Aelodau gymeradwyo'r cyfrifon erbyn 15 Medi ac wedi hynny byddant yn cael eu cyhoeddi. Fodd bynnag, fel rhan o'r rhaglen cau yn gynnar, paratowyd cyfrifon 2018/19 ychydig wythnosau'n gynharach na'r disgwyl a bwriedir y bydd yr archwiliad o'r cyfrifon hefyd yn cael ei gyflymu o ddau fis fel y gellir dwyn y cyfrifon yn ôl i'r Pwyllgor i'w cymeradwyo ar 25 Gorffennaf a'i gyhoeddi cyn diwedd Gorffennaf. Roedd yr archwiliad o'r cyfrifon gan Swyddfa Archwilio Cymru (SAC) eisoes wedi dechrau ac o ddydd Llun 10 Mehefin hyd at ddydd Gwener 5 Gorffennaf byddai'r cyfrifon ar gael i'w harchwilio gan y cyhoedd. Ar ôl 8 Gorffennaf, byddai etholwyr yn gallu cwestiynu SAC ar y cyfrifon.\nYna eglurodd y Pennaeth Gwasanaeth, Cyfrifeg fod y Datganiad Cyfrifon yn cael ei baratoi yn unol â Chod Ymarfer y Sefydliad Siartredig Cyllid Cyhoeddus a Chyfrifyddiaeth (CIPFA) ar Gyfrifyddu Awdurdodau Lleol yn y DU (y cyfeirir ato fel y Cod) a rhoddodd drosolwg o'r Datganiad Cyfrifon adran fesul adran. Atgoffwyd yr aelodau bod adroddiad alldro refeniw 2018/19 wedi cael ei ystyried gan y Bwrdd Gweithredol ar 14 Mai 2019 a bod crynodeb o'r alldro wedi'i gynnwys mewn tabl ar dudalen 4 o'r adroddiad Naratif. Rhoddwyd eglurhad o'r addasiadau cyflwyniadol a chyfrifyddu a wnaed i gynhyrchu'r Dadansoddiad Gwariant a Chyllid a'r Datganiad Incwm a Gwariant Cynhwysfawr ar dudalennau 8 a 10 o'r Cyfrifon.\nWrth ystyried y Datganiad Cyfrifon drafft, gofynnodd yr Aelodau am eglurhad a gwnaed sylwadau ar y materion canlynol yn benodol:\n· 3.7 Alldro Refeniw ar gyfer 2018/19 - Cadarnhaodd y Rheolwr Gwasanaeth - Cyfrifeg fod gan ysgolion orwariant gan olygu bod rhaid iddynt dynnu o'u balansau.\n· Gan gyfeirio at y Cyfrif Refeniw Tai, roedd y ffigurau'n dangos diffyg disgwyliedig o £10k, ond roedd y ffigur diffyg gwirioneddol yn £6k.\n· Nodwyd bod y Diffyg o £298k yng Nghronfa'r Cyngor yn cael ei gyflawni drwy ddefnyddio cronfeydd wrth gefn net o £347k.\n· 10. Newidiadau i'r Datganiadau Craidd - Hysbyswyd yr Aelodau am un newid sylweddol i God 2018/19, sef mabwysiadu Safon Adrodd Ariannol Ryngwladol (IFRS) 9 - Offerynnau Ariannol sydd wedi effeithio ar werth benthyciadau addasedig y Cyngor fel yr oeddent ar 1 Ebrill 2018. Eglurwyd bod y Cyngor, fwy na 10 mlynedd yn ôl, wedi disodli benthyciadau cyfradd uwch gyda benthyciadau ar gyfradd is, ac o ganlyniad wedi talu premiwm. Roedd y Safon Gyfrifeg flaenorol yn ei gwneud yn ofynnol i'r Cyngor ail-fesur y benthyciadau gan ddefnyddio cyfradd llog effeithiol a oedd yn hafal â’r gyfradd fenthyca newydd tra bo’n ofynnol i’r Cyngor dan IFR (ail-fesur y benthyciadau gan ddefnyddio cyfradd y benthyciad gwreiddiol. Mae'r newid cyfrifyddu hwn wedi arwain at ennill refeniw dros dro o £3.1m. Atgoffwyd ... gweler testun y cofnodion llawn ar gyfer yr eitem 6.\nSwyddfa Archwilio Cymru - "Ymholiadau Archwilio i'r rheiny sy'n gyfrifol am lywodraethu a rheoli - Cyngor Bwrdeistref Sirol Wrecsam 2018-19" PDF 368 KB\nCyflwynodd y Prif Swyddog Cyllid a TGCh adroddiad (COFI/34/19) yn gofyn i'r Aelodau ystyried yr ymateb i ddogfen Swyddfa Archwilio Cymru: “Ymholiadau i'r rheiny sy'n gyfrifol am lywodraethu a rheoli - Cyngor Bwrdeistref Sirol Wrecsam 2018/19”.\nYn ystod trafodaethau'r adroddiad, gofynnwyd am eglurhad mewn perthynas â Chofrestr Risg a Rheoli Adrannau Cyllid a TGCh, ac effaith ymgyfreitha posibl neu hawliadau ar ddatganiadau ariannol.\n(i) Cymeradwyo'r ymateb i ddogfen Swyddfa Archwilio Cymru: “Ymholiadau i'r rheiny sy'n gyfrifol am lywodraethu a rheoli - Cyngor Bwrdeistref Sirol Wrecsam 2018/19”.\n(ii) Bod yr ymateb yn cael ei lofnodi gan Gadeirydd y Pwyllgor Archwilio a'r Prif Swyddog Cyllid a TGCh a'i gyflwyno wedyn i Swyddfa Archwilio Cymru.\nDatganiad Llywodraethu Blynyddol 2019 PDF 234 KB\nAtodiad A , eitem 8. PDF 6 MB\nAtodiad B , eitem 8. PDF 222 KB\nAtodiad C , eitem 8. PDF 252 KB\nATODIAD D , eitem 8. PDF 39 KB\nCyflwynodd y Prif Swyddog Cyllid a TGCh adroddiad (COFI/41/19) yn gofyn i'r Aelodau gymeradwyo'r Datganiad Llywodraethu Blynyddol (AGS) ar gyfer y flwyddyn yn gorffen 31 Mawrth 2019 a'r Cynllun Gweithredu ategol\nCyflwynodd yr Arweinydd Archwilio yr adroddiad a dywedodd mai pwrpas yr AGS oedd rhoi sicrwydd ar drefniadau llywodraethu'r Cyngor ac i ba raddau y mae'r Cyngor wedi cydymffurfio â'i God Llywodraethu. Roedd copi o'r AGS ar gyfer y flwyddyn a ddaeth i ben 31 Mawrth 2019, a lofnodwyd gan yr Arweinydd a'r Prif Weithredwr yn ôl y gofyn, ynghlwm yn Atodiad A i'r adroddiad, ynghyd â'r cynllun ategol a oedd yn nodi'r camau gweithredu gofynnol yn 2019-20 a fydd yn cael eu monitro gan swyddogion ac y bydd cynnydd arnynt yn cael ei adrodd i'r Pwyllgor Archwilio. Gan ychwanegu at y sylwadau, cadarnhaodd Swyddogion fod adnoddau TGCh yn brin, ac o ganlyniad, ystyriwyd bod yr ardal honno'n risg uchel.\nAdroddiad Interim Archwilio Mewnol - Mis Chwefror 2019 I Mawrth 2019 PDF 226 KB\nAtodiad 1 , eitem 9. PDF 606 KB\nAtodiad 2 , eitem 9. PDF 7 KB\nCyflwynodd y Prif Swyddog Cyllid a TGCh adroddiad (COFI/42/19) yn gofyn i'r Aelodau ystyried Adroddiad Interim y Pennaeth Gwasanaeth, Archwilio a Thechnegol am y cyfnod mis Chwefror 2019 tan fis Mawrth 2019.\nCododd yr Aelodau nifer o gwestiynau a phryderon yr ymatebodd Swyddogion iddynt. Yn ystod y drafodaeth, codwyd y pwyntiau canlynol:\n· Darparwyd dadansoddiad o'r 23 archwiliad a gwblhawyd rhwng y pedair lefel o sicrwydd a gwaith wedi'i gynllunio a heb ei gynllunio.\n· Cydnabyddiaeth bod y canfyddiadau a'r argymhellion ar gyfer pob un o'r archwiliadau a adroddwyd wedi cael eu derbyn gan y Prif Swyddog perthnasol, a bod Cynlluniau Gweithredu yn manylu ar y camau gofynnol a'r dyddiadau gweithredu wedi'u darparu.\n· Cynhelir archwiliadau dilynol yn y misoedd nesaf, a byddai canlyniadau'r rhain yn cael eu hadrodd i'r Pwyllgor Archwilio ym mis Medi.\n· Gofynnwyd am eglurhad ynghylch rheolaethau ariannol yn Nhŷ Pawb. Nododd swyddogion mai archwiliad wedi'i drefnu oedd hwn, a'i nod cyffredinol oedd sefydlu i ba raddau y cefnogwyd nodau a dyheadau Tŷ Pawb gan systemau effeithiol o reolaeth ariannol. Dywedasant nad oedd yr archwiliad yn nodi unrhyw golled neu gamgymeriadau ariannol sylweddol, ond bod y lefel sicrwydd coch oherwydd diffyg ymwybyddiaeth o rai rheolaethau ariannol allweddol a'r angen i gydymffurfio â'r Rheoliadau Ariannol, yn enwedig o ran incwm arian parod, cydymffurfio gyda'r Llawlyfr Rheoli Prosiectau, rhestrau eiddo a chaffael. Roedd cynllun gweithredu i fynd i'r afael â'r gwendidau a nodwyd yn cael ei gytuno, a byddai archwiliad dilynol yn cael ei gyflwyno a'i gwblhau mewn pryd i'r canlyniadau gael eu hadrodd i'r Pwyllgor Archwilio ym mis Medi.\n· Ceisiwyd sicrwydd fod y Llawlyfr Rheoli Prosiect yn parhau i gael ei ddefnyddio gan Adrannau. Dywedodd y swyddogion eu bod yn derbyn negeseuon e-bost rheolaidd ynghylch prosiectau, ond byddent yn ceisio cadarnhad ei fod yn cael ei ddefnyddio ar draws yr Awdurdod cyfan.\n· Pryder nad oedd rhestr o asedau yn Nhŷ Pawb, a gynyddodd y risg na ellid rhoi cyfrif am eitemau.\n· Awgrym y dylai'r pryderon a godwyd heddiw gael eu dwyn i sylw'r Pwyllgor Archwilio Cyflogaeth, Busnes a Buddsoddi a hefyd y Prif Weithredwr. Cadarnhaodd swyddogion fod y Prif Weithredwr yn ymwybodol o'r materion ac wedi cefnogi camau i ddatrys y materion.\n· Mewn perthynas â Thŷ Pawb, dywedodd y Cadeirydd ei fod wedi cael wyth cwestiwn a dderbyniwyd gan aelod o'r cyhoedd drwy gyfryngau cymdeithasol yn gofyn am wybodaeth ariannol benodol. Cynigiodd y dylid cyfeirio'r cwestiynau at y Pwyllgor Archwilio Cyflogaeth, Busnes a Buddsoddi gan fod Tŷ Pawb wedi'i gynnwys yn agenda'r Pwyllgor hwnnw ar gyfer 13 Mehefin 2019.\n· Anfodlonrwydd na chydymffurfiwyd â rheolau’r weithdrefn ariannol ac nad oedd y polisi a gweithdrefnau penodeiaeth o ran casglu ffioedd gwasanaeth a rheoli cronfeydd trydydd parti.\n(i) Nodi'r adroddiad; a\n(ii) Bod canlyniadau'r archwiliad o gydymffurfiaeth â'r Llawlyfr Rheoli Prosiectau yn cael eu cyflwyno i gyfarfod mis Medi'r Pwyllgor hwn.\n(iii) Bod y cwestiynau a godwyd gan aelod o'r cyhoedd mewn perthynas â Thŷ Pawb yn cael eu cyfeirio at y Pwyllgor Craffu Cyflogaeth, Busnes a Buddsoddi yn unol â ... gweler testun y cofnodion llawn ar gyfer yr eitem 9.\nAdroddiad Blynyddol Archwilio Mewnol 2018/19 PDF 226 KB\nAtodiad 2 , eitem 10. PDF 7 KB\nCyflwynodd y Prif Swyddog Cyllid a TGCh adroddiad (COFI/43/19) yn gofyn i'r Aelodau ystyried Adroddiad Blynyddol 2018/19 y Pennaeth Gwasanaeth, Archwilio a Thechnegol ynghylch digonolrwydd cyffredinol amgylchedd rheolaeth fewnol y Cyngor.\nDywedodd y Pennaeth Gwasanaeth Archwilio a Thechnegol ei fod yn gallu rhoi sicrwydd i'r Pwyllgor Archwilio a'r rheolwyr bod amgylchedd rheoli'r Cyngor yn effeithiol ar y cyfan o ran cyflawni nodau’r sefydliad ond bod gwaith archwilio Archwilio Mewnol wedi nodi bod nifer o gymwysterau o’r farn honno, a rhestrwyd y rhain yn yr adroddiad. Argymhelliad y swyddog oedd y dylid ystyried y rhain i'w cynnwys yn y Datganiad Llywodraethu Blynyddol 2018-19 neu'r Cynllun Gweithredu cysylltiedig.\nNododd yr aelodau fod yr Adran Gyllid yn destun tri adroddiad archwilio Oren Coch. Dywedodd y Prif Swyddog fod Cyllid yn faes a archwiliwyd yn helaeth, a bod system adolygu fewnol ar waith a oedd yn galluogi i faterion / meysydd pryder gael eu hamlygu. Cydnabu'r aelodau gyda’i gilydd bod nifer o brosiectau mawr yn mynd rhagddynt, a thynnwyd sylw at bwysigrwydd canolbwyntio adnoddau ar y meysydd lle mae'r risg mwyaf.\nSwyddfa Archwilio Cymru - Llesiant Cenedlaethau'r Dyfodol: Archwiliad o'r 'Arlwy gelfyddydol a diwylliannol yn Nhŷ Pawb' PDF 132 KB\nAtodiad , eitem 11. PDF 358 KB\nCyflwynodd y Prif Swyddog Cyllid a TGCh adroddiad (COFI/37/19) i gyflwyno canfyddiadau adolygiad gan Swyddfa Archwilio Cymru o ystyriaeth y Cyngor o'i ddyletswyddau o dan Ddeddf Llesiant Cenedlaethau'r Dyfodol wrth ddatblygu Tŷ Pawb.\nWrth ystyried yr adroddiad, cydnabu'r Aelodau er y gellid gwneud pethau'n wahanol, at ei gilydd roedd yn adroddiad cadarnhaol iawn. Tynnwyd sylw at y pwyntiau canlynol:\n· Cydnabyddiaeth o fanteision tymor byr a thymor hir posibl y gallai Tŷ Pawb eu cael ar y celfyddydau, lles ac adfywio canol y dref.\n· Yr angen i fod yn gynaliadwy yn ariannol ac yn llai dibynnol ar arian grant.\n· Pwysigrwydd sicrhau bod cyfleoedd i gyfrannu at amcanion lles cyrff cyhoeddus eraill yn cael eu nodi.\n· Awgrym bod gan yr Aelodau fwy o gyfranogiad trwy fynychu a hyrwyddo digwyddiadau yn Nhŷ Pawb.\n· Gofynnwyd am eglurhad mewn perthynas â chyhoeddi cofnodion Bwrdd Ymgynghorol Tŷ Pawb.\n· Gofyn i'r Pwyllgor Gwaith adrodd ar y cynllun gweithredu y cytunwyd arno.\nPENDERFYNWYD – Nodi canfyddiadau'r adroddiad a'r cynllun gweithredu a sefydlwyd mewn ymateb iddo, fel y nodwyd yn adroddiad COFI / 37/19.


Cwmni Cyfieithu Meta - Gwasanaethau\nOherwydd sgiliau a gwybodaeth arbenigol tîm Meta, gallwn ni gyflawni amrywiaeth eang o ofynion cyfieithu ar gyfer cwsmeriaid mewn llawer o feysydd.\nYmhlith y meysydd cyfieithu rydyn ni'n arbenigo ynddyn nhw mae:\nAddysg - Cynradd ac Uwchradd\nO'r adeg y byddwn yn derbyn y copi gwreiddiol i'r adeg y byddwn yn cyflenwi'r copi terfynol gan gynnwys, lle bo angen, trafod â dylunwyr ac argraffwyr, gallwn ni ddiwallu eich gofynion.\nRydyn ni'n cefnogi pob fformat a phrif gymhwysiad cyfrifiadurol, gan gynnwys:\nGallwn ni ddarllen ffeiliau pdf a marcio newidiadau arnyn nhw.\nGallwn ni ddarparu'r gwaith yn y fformat sydd orau gennych chi; byddwn ni'n trafod hyn â chi ymlaen llaw. Rydyn ni'n defnyddio cof cyfieithu Trados i'n galluogi i sicrhau cysonder, ac mae croeso ichi anfon ffeiliau cof cyfieithu blaenorol at y diben hwn.\nDyfynbrisiau am waith mewn print:\nMae ein cyfraddau'n gystadleuol a byddwn ni'n eu seilio ar nifer y geiriau yn y ddogfen wreiddiol, ac ar natur neu fformat y testun. Bydden ni'n falch o roi dyfynbris ichi heb unrhyw ymrwymiad ar eich rhan chi; gallwch chi ein ffonio ni i drafod eich gofynion, neu anfonwch eich testun atom ni a gallwn ni ddarparu dyfynbris ichi ynghyd â syniad realistig o'r amser a gymer i gwblhau'r gwaith.\nOs oes angen ichi gael gwaith wedi'i gyfieithu ar frys, ar fyr rybudd neu o fewn amserlen dynn o ystyried cyfanswm nifer y geiriau a'r fformat, gallwn ni drefnu hyn fel rheol, cyn belled â'ch bod chi'n cysylltu â ni i drafod eich union ofynion. Byddwn ni'n codi ffi ychwanegol ar waith o'r fath, sef 20% fel rheol.


Cadi a’r Celtiaid ar y ffordd! | Bethan Gwanas\n← Asiant A – Her LL\nBeth i’w brynu yn y Steddfod? →\n3 comments on “Cadi a’r Celtiaid ar y ffordd!”\nGorffennaf 19, 2019 yn 8:22 pm\nHelo Bethan, Edrych ymlaen i ddarllen Cadi a’r Celtiaid, mae’r gyfres wedi bod yn gret hyd yma. Tybed fedri di argymell unrhyw lyfrau eraill ar gyfer yr oedran yma? Mae’r mab yn troi’n saith wythnos nesaf, ac wedi gofyn am lyfrau y gall o’i ddarllen ei hun. Mae o wedi mwynhau darllen ‘Bwch’ gan Anni Llyn iddo’i hun, ac mae o i weld yn medru darllen yn o rhugl, a mwynhau stori mwy estynedig erbyn hyn (dwi’n meddwl bod o’n eithaf hoffi bod ‘Bwch’ ar fformat nofel, er bod ‘na dipyn o luniau ynddo fo hefyd.) Jyst meddwl tybed oes ‘na rhywbeth yn neidio i’r meddwl yr wyt ti wedi dod ar ei draws yn ddiweddar? Diolch yn fawr, Seran\nGorffennaf 26, 2019 yn 2:09 pm\nFalch bod Cadi’n plesio! Mae na 6 llyfr arall yng nghyfres Roli Poli, fel Bwch, efo’r un arlunydd hefyd. Dwi’m wedi gweld bob un ond mae Deri Dan y Daliwr Dreigiau a Nan a’r Sioe Fawr i’w gweld yn boblogaidd, a dwi wedi adolygu’r ddau ar y blog yma.\nBe am Llyfr Mawr y Pants? Dwi’n cofio fy nai yn cael modd i fyw efo hwnnw, er nad nofel mohoni, jest llwyth o jôcs a phethau gwirion – ond lot o hwyl! Mae llyfrau Tomos y Llygoden ar gyfer yr oedran yna hefyd – eto, mi fedri weld fy adolygiad i ar y blog ma – jest teipia’r enw yn y bocs chwilio. Pob lwc!\nTachwedd 6, 2019 yn 9:32 pm\nHelo Bethan, diolch am yr ateb yma, wnes i anghofio ymateb ar y pryd. Mi ges i’r daliwr dreigiau, sydd i weld wedi plesio. Llyfr mawr y pants yn wirion bost, jyst y peth i’r nionyn ‘cw. Dydi o ddim i weld fatha bod gynno fo ddim diddordeb yn Tomos am ryw rheswm. Biti achos mae’r lluniau’n hyfryd, ond dyna fo. Diolch am yr awgrymiadau, ac am y blog yn gyffredinol, mae o’n adnodd gwych.\nGadael Ymateb i Seran Dolma Diddymu ymateb


Cynllun Grant Cymru Affrica - CGGSC~CAVS\nHafan » Cynllun Grant Cymru Affrica\nCynllun Grant Cymru Affrica\nRydym yn ceisio cyfrannu at y gwaith o ddiogelu iechyd a llesiant meddyliol a chorfforol cymunedau yn Affrica drwy ein grantiau.\nO dan Dysgu Gydol Oes, byddwn ni’n cynorthwyo unigolion neu grwpiau o bobl ifanc neu oedolion yng Nghymru a/neu Affrica i ennill sgiliau a gwybodaeth.\nO dan ein ffrwd grant newid yn yr hinsawdd a’r amgylchedd, byddwn yn cefnogi mentrau sy’n lleihau dirywiad amgylcheddol a cholli bioamrywiaeth yn Affrica yn ogystal â gwaith strategol ac ymarferol i leihau allyriadau nwyon tŷ gwydr ac i amddiffyn pobl rhag effeithiau’r newid yn yr hinsawdd ar gyflenwadau bwyd, y dŵr sydd ar gael neu ddiogelwch.\nRydyn ni’n ceisio hybu cyfleoedd bywoliaeth realistig a chynaliadwy yng Nghymru ac Affrica, gan sicrhau bod unigolion wedi’u hymyleiddio yn cael eu cynnwys mewn datblygiadau economaidd a chymdeithasol llawr gwlad.\nPrevPreviousCronfa Waddol Dr. Dewi Davies\nNextCronfa Gymunedol Comic Relief yng NghymruNext


Disgyblion yn codi arian ar gyfer Tŷ Cymunedol, Casnewydd | Gwent Police and Crime Commissioner\nDisgyblion yn codi arian ar gyfer Tŷ Cymunedol, Casnewydd\nMae disgyblion o Ysgol Gynradd Maendy wedi codi £900 ar gyfer Tŷ Cymunedol, prosiect cymunedol yn Heol Eton, Casnewydd, sy’n derbyn cyllid gan Gomisiynydd yr Heddlu a Throseddu.\nCyflwynodd prif fachgen a phrif ferch Ysgol Gynradd Maendy siec i Ingrid Wilson, Cadeirydd yr Ymddiriedolwyr, a Sarah Miller a Zeina Hamid, gweithwyr prosiect ieuenctid.\nArweiniwyd y gwaith codi arian gan athro blwyddyn 6, Ravi Baksh, a oedd yn ymwelydd cyson a Thŷ Cymunedol pan oedd yn tyfu i fyny yn yr ardal. Dechreuodd Mr Baksh raffl arbennig yn yr ysgol i godi arian y mae angen mawr amdano.\nDywedodd Mr Baksh: “Rwyf am i bobl ifanc gael athrawon a phobl i ddangos esiampl iddynt y gallant uniaethu â nhw. Roedd diffyg athrawon Asiaidd pan oeddwn i’n tyfu i fyny felly rwyf am fod yn rhywun y gall y plant ei barchu. Mae gallu gweithio ym Maendy, lle cefais fy magu, yn fy ngwneud i mor falch. ‘Does dim teimlad gwell na thalu yn ôl i’r gymuned.”\nDywedodd Comisiynydd yr Heddlu a Throseddu, Jeff Cuthbert: “Mae Tŷ Cymunedol yn brosiect ardderchog ac mae fy swyddfa yn hapus iawn i’r ariannu ar y cyd a Phlant Mewn Angen y BBC i roi cymorth i’r nifer o blant a phobl ifanc sy’n byw yn yr ardal.\n“Mae’r ganolfan gymunedol wrth galon Maendy ac mae yno i helpu a chefnogi pobl ifanc a phobl hyn, trwy gynnal nifer o weithgareddau gan grwpiau cymunedol ac elusennau ochr yn ochr â gwahanol asiantaethau cymorth. Rwyf wrth fy modd yn clywed sut mae’r gweithwyr ieuenctid yn y ganolfan wedi addasu i sicrhau bod pobl ifanc yn cael pob cefnogaeth yn ystod y pandemig a’u bod yn derbyn yr holl gymorth roedd ei angen arnynt.\n“Mae hwn yn gyflawniad gwych gan yr ysgol, y disgyblion a’u teuluoedd.”


Datblygu triniaethau gwell ar gyfer salwch meddwl - Newyddion - Prifysgol Caerdydd\nBydd grant o £650,000 gan Sefydliad Waterloo yn galluogi ymchwilwyr ifanc ym Mhrifysgol Caerdydd i ddatblygu triniaethau arloesol ar gyfer cyflyrau iechyd meddwl gwanychol.\nBydd y cyllid newydd yn galluogi'r ymchwilwyr i adeiladu ar waith y rhaglen Newid Meddyliau sydd wedi eu galluogi i gael dealltwriaeth well o’r systemau yn yr ymennydd sy'n gyfrifol am achosi anhwylderau seiciatrig.\nDrwy astudio data genetig miloedd o gleifion, mae Dr Nick Clifton, cydymaith Newid Meddyliau, wedi nodi grwpiau o brotein sy'n bwysig ar gyfer datblygiad yr ymennydd, y cof a dysgu. Mae'r rhain yn ganolog yn natblygiad clefydau seiciatrig. Mae ei syniadau yn gam cyffrous tuag at ddylunio therapiwteg newydd fydd yn targedu proteinau o'r fath ac yn pwysleisio'r oedran a all fod fwyaf effeithiol ar gyfer therapi.\nMae Dr Clifton yn gweithio yn Sefydliad Ymchwil y Niwrowyddorau ac Iechyd Meddwl (NHMRI) ym Mhrifysgol Caerdydd.\nErs ei lansio yn 2014, mae Changing Minds wedi cefnogi wyth Cymrawd, gan eu galluogi i ddatblygu eu prosiectau annibynnol cyntaf ar ddiwedd eu doethuriaethau. Yn awr, mae rhodd arall o £650,000 gan Sefydliad Waterloo yn adeiladu ar y gwaith hwn i lansio'r rhaglen Newid Meddyliau newydd - rhaglen a gynlluniwyd i gydnabod yr amrywiaeth o heriau gyrfaol cynnar sy'n ysgogi creadigrwydd ac arloesedd ymhlith ymchwilwyr newydd.\nDywedodd yr Athro Jeremy Hall, Cyfarwyddwr Sefydliad Ymchwil y Niwrowyddorau ac Iechyd Meddwl y Brifysgol: "Mae datblygiadau diweddar mewn geneteg a niwrowyddoniaeth wedi dangos bod nifer o anhwylderau seiciatryddol cyffredin yn tarddu o ddatblygiad cynnar yr ymennydd. Mae rhan sylweddol o'n hymchwil yn canolbwyntio ar sut mae ffactorau genetig ac amgylcheddol sy'n gweithredu ar ddatblygiad yr ymennydd yn dylanwadu ar y perygl o ddatblygu problemau iechyd meddwl.\nBydd Newid Meddyliau yn cefnogi ymchwilwyr fel Dr Clifton drwy eu hannog i ddatblygu eu hymchwil unigryw eu hunain, gan ddarparu hyfforddiant datblygu sgiliau. Bydd hefyd yn cysylltu Cymrodyr â gwaith partneriaid diwydiannol ac elusennol, ac yn cynnig hyfforddiant estynedig mewn mentora, cyfathrebu a sgiliau arweinyddiaeth er mwyn ymgysylltu â'r cyhoedd.\nDywedodd yr Is-Ganghellor, yr Athro Colin Riordan: "Mae cefnogaeth barhaus Sefydliad Waterloo i'r bartneriaeth gyda Phrifysgol Caerdydd yn wych. Bydd y rhodd hael hwn yn ein galluogi i ymgorffori gwyddonwyr ifanc talentog yn un o dimau niwrowyddoniaeth a thimau ymchwil iechyd meddwl gorau'r byd, fel eu bod yn gallu datblygu dulliau arloesol o fynd i’r afael â chlefydau a chyflyrau iechyd meddwl gwanychol."\nDywedodd Sylfaenydd a Chadeirydd Sefydliad Waterloo, yr Athro Heather Stevens: "Rydym yn falch iawn o'r bartneriaeth lwyddiannus a hynod werthfawr yr ydym wedi ei datblygu gyda NMHRI. Credwn y bydd rhaglen Newid Meddyliau yn adeiladu ac yn gwella ein partneriaeth ymhellach drwy gefnogi'r prif arweinwyr ymchwil ifanc, sy'n parhau â'r her o ymchwilio i anhwylderau niwroddatblygiadol ac iechyd meddwl yn fwy cyffredinol. Yr ymchwilwyr hyn fydd yn y sefyllfa orau i wneud darganfyddiadau cyffrous, cael gwell dealltwriaeth, a datblygu triniaethau newydd a therapïau i helpu plant ac oedolion sy'n byw gyda'r amodau heriol hyn. Mae Sefydliad Waterloo yn falch ofnadwy o fod yn rhan o'r bartneriaeth hon."\nBydd Newid Meddyliau yn dechrau ym mis Hydref 2018 ac yn cael ei chynnal am chwe blynedd academaidd, tan fis Medi 2024. Bydd pob Cymrodoriaeth yn ddwy flynedd o hyd. Bydd Cymrawd 1 yn cael ei benodi i ddechrau ym mis Hydref 2018, gyda Chymrawd 2 yn cael eu benodi'r flwyddyn ganlynol ac yn y blaen, gan olygu bod mwy nag un yn gweithio ar yr un pryd tan y flwyddyn olaf.


Cod Post: SK12 2\nNodweddion: Sought after development, Three generous bedrooms, En-suite to master, Remaining nhbc warranty, Integral garage, Hillside views, Landscaped rear garden\nPentref a phlwyf sifil yn Swydd Gaer, Lloegr yw Disley, ar gyrion y Peak District yn nyffryn Goyt i'r de o Stockport, yn agos at ffin y sir gyda Swydd Derby yn New Mills. Y boblogaeth yng Nghyfrifiad 2011 oedd 4,294. I'r gogledd, mae Afon Goyt a Chamlas Peak Forest, a agorodd ym 1800, yn pasio ar hyd ymyl y pentref. Heddiw mae'n bentref ystafell gysgu sydd â chymeriad lled wledig. Mae gorsaf reilffordd Disley ar y llinell rhwng Manceinion a Buxton, gyda threnau trwodd i Preston a Blackpool. Mae'r plwyf yn cynnwys rhan o bentref cyfagos y Drenewydd, y mwyafrif ohono yn Swydd Derby.\n&nbspStockport in Greater Manchester (United Kingdom), Sk4\n&nbspStockport in Greater Manchester (United Kingdom), Sk2\nYsgolion yn agos SK12 2


Defnyddio Bacteria i Dargedu Tiwmorau - Prifysgol Abertawe\nRydym yn targedu tiwmorau\nMae ffyrdd cyffredin o drin canser, megis cemotherapi a radiotherapi, yn gallu bod yn annifyr iawn, gan eu bod yn effeithio ar y tiwmor a meinweoedd iach hefyd, gan achosi sgil effeithiau cas i'r claf. Er eu bod yn ddrud, mae mathau newydd o imiwnotherapi, yn targedu moleciwlau ar arwyneb allanol celloedd tiwmor a gallant ei dargedu'n fwy manwl gywir. Ond maent yn methu'n aml pan fydd y tiwmor yn datblygu a'r celloedd yn newid fel nad oes modd targedu moleciwlau'r arwyneb mwyach. Gall triniaeth sy'n manteisio ar briodweddau di-newid celloedd tiwmor ac sy'n gallu treiddio y tu mewn iddynt ddatrys y broblem.\nBydd rhai bacteria'n tyfu mewn tiwmor yn unig, nid mewn meinweoedd iach. Y rheswm am hyn yw bod metaboledd cell tiwmor yn wahanol i fetaboledd celloedd iach. Mae'r bacteria yn defnyddio'r maetholion a ddarperir gan y tiwmor i dyfu. Yn ogystal, mae'r tiwmor yn osgoi system imiwnedd yr organeb letyol drwy ei rhwystro. Felly, yn ogystal â chipio maetholion tiwmor, mae’r bacteria hyn hefyd yn defnyddio'r tiwmor i guddio rhag y system imiwnedd.\nRydym yn defnyddio'r bacteria hyn sy'n targedu tiwmorau drwy dreiddio i mewn i gelloedd i gyflenwi llwythi therapiwtig yn uniongyrchol i mewn i gelloedd tiwmor. O ganlyniad, dim ond celloedd y tiwmor sy'n cael eu rhwystro rhag lluosi, nid celloedd iach.\nMae canlyniadau o dreialon cyn-glinigol cyfredol a gefnogir gan Ymchwil Canser y DU yn galonogol iawn, gan awgrymu bod twf tiwmorau'n dod i ben heb sgil effeithiau difrifol.\nEin camau nesaf yw optimeiddio'r llwythi therapiwtig a symud ymlaen i dreialon clinigol. Mae'r dechnoleg yn agor y drws i feddygaeth wedi'i phersonoli: mae gan bob tiwmor ei hunaniaeth enetig ei hun, felly gellir addasu'r therapi i gydweddu â hynny.\nRhagor o wybodaeth am yr ymchwil hon ac erthyglau eraill gan Athro Paul Dyson\nEdrychwch ar erthyglau eraill gan Athro Paul Dyson


SIPP: pensiynau buddsoddi personol | HelpwrArian\nPensiynau ac ymddeoliad Hanfodion pensiwn\nPensiynau buddsoddi personol (SIPPs)\nMae pensiynau buddsoddi personol (SIPP) yn gweithio mewn ffordd debyg i bensiwn personol safonol. Fodd bynnag, mae rhai cynlluniau yn rhoi dewis llawer ehangach i chi o fuddsoddiadau - rydych yn eu rheoli'ch hun neu gyda chymorth ymgynghorydd ariannol.\nBeth yw SIPP?\nSut mae SIPPs yn wahanol?\nRheolau pensiwn SIPP\nBeth yw fy opsiynau ar gyfer cymryd arian o SIPP?\nYdy SIPPs yn iawn i chi?\nMae pensiwn buddsoddi personol (SIPP) yn bensiwn ‘lapiwr’ sy’n caniatáu i chi gynilo, buddsoddi ac adeiladu cronfa o arian ar gyfer pan fyddwch yn ymddeol. Mae'n fath o bensiwn personol ac mae'n gweithio mewn ffordd debyg i bensiwn personol safonol. Y prif wahaniaeth yw, gyda SIPP, bod gennych fwy o hyblygrwydd gyda'r buddsoddiadau y gallwch eu dewis.\nI gael mwy o wybodaeth am bensiynau personol, gweler ein canllaw Pensiynau personol\nGyda SIPP, rydych yn dewis a rheoli'ch buddsoddiadau eich hun neu'n talu ymgynghorydd ariannol awdurdodedig i'ch helpu.\nGan mai chi sy'n rheoli, gallwch wneud newidiadau ac ychwanegiadau i'ch buddsoddiadau mor aml ag y dymunwch.\nGall SIPPs gynnig opsiynau buddsoddi llawer ehangach na mathau eraill o bensiwn.\nGall yr opsiynau buddsoddi ehangach ganiatáu i chi fuddsoddi mewn ystod eang o asedau, gan gynnwys:\ncyfranddaliadau cwmnïau (y DU a thramor)\nbuddsoddiadau ar y cyd - fel cwmnïau buddsoddi penagored (OEICs) ac ymddiriedolaethau uned\neiddo a thir - ond nid y mwyafrif o eiddo preswyl.\nNid yw'r rhestr hon yn gynhwysfawr - mae gwahanol ddarparwyr SIPP yn cynnig gwahanol opsiynau buddsoddi.\nNi allwch ddefnyddio SIPP i fuddsoddi'n uniongyrchol mewn eiddo preswyl. Ond efallai y byddai'n bosibl buddsoddi mewn eiddo masnachol, fel swyddfeydd.\nNeu, gallwch fuddsoddi'n anuniongyrchol trwy rai buddsoddiadau ar y cyd, fel ymddiriedolaethau buddsoddi eiddo tiriog (a elwir hefyd yn REITs).\nNid yw pob darparwr SIPP yn derbyn y math hwn o fuddsoddiad ac mae cyfyngiadau ar ddefnydd personol yn berthnasol.\nOni bai bod gennych brofiad o reoli buddsoddiad, mae'n bwysig defnyddio ymgynghorydd ariannol rheoledig i helpu i ddewis a rheoli eich buddsoddiadau SIPP.\nOs ydych yn buddsoddi heb gyngor, rydych yn llai tebygol o gael eich diogelu os aiff pethau o chwith.\nI gael mwy o wybodaeth ar sut y gallwch fuddsoddi yn eich pensiwn, gweler ein canllaw Dewisiadau buddsoddi personol\nRydych yn rheoli faint rydych yn ei gynilo a pha mor aml.\nGallech ddewis gwneud cyfraniadau rheolaidd neu dalu cyfandaliadau wrth i chi ddewis. Gall cyflogwr hefyd wneud cyfraniadau i'ch pensiwn.\nGwiriwch ein Cyfrifiannell Pensiwn\nGallwch gael amcangyfrif o’r incwm y byddwch yn ei gael pan fyddwch yn ymddeol gyda’n Cyfrifiannell pensiwn\nYdw i'n cael rhyddhad treth ar gyfraniadau i SIPP?\nMae cyfraniadau i SIPPs yn gymwys i gael rhyddhad treth. Mae hyn yn golygu bod eich cyfraniadau yn cael hwb gan daliad gan y llywodraeth.\nMae cyfraniadau a wnewch fel aelod yn derbyn rhyddhad treth incwm cyfradd sylfaenol yn y ffynhonnell, yn ddarostyngedig i rai amodau.\nEr enghraifft, os cyfrannwch gyfandaliad o £2,000 i'ch SIPP, byddwch yn cael rhyddhad treth o £500 gan y llywodraeth, felly buddsoddir cyfanswm o £2,500 yn y SIPP.\nOs ydych yn drethdalwr cyfradd uwch (40%), gallwch hefyd hawlio rhyddhad treth ychwanegol o hyd at £500 trwy eich ffurflen dreth hunanasesu, a hyd at £625 ychwanegol os ydych yn drethdalwr cyfradd ychwanegol (45%).\nMae cyfraddau rhyddhad treth trigolion yr Alban ychydig yn wahanol.\nMae cyfyngiadau i faint y gallwch chi ei gyfrannu, a faint o ryddhad treth y gallwch ei gael ar hyn, mewn unrhyw flwyddyn.\nDarganfyddwch fwy yn ein canllaw Rhyddhad treth a'ch pensiwn\nA allaf newid y swm yr wyf yn ei gynilo yn fy SIPP?\nNi ddylai hyn fod yn broblem fel rheol, ond gall eich darparwr roi gwybod i chi beth yw eich opsiynau.\nYn aml gallwch newid eich cyfraniadau ar-lein neu trwy lenwi ffurflen.\nA allaf gynilo cyfandaliad yn fy SIPP?\nGallwch. Yn aml gallwch wneud hyn ar-lein ond efallai y bydd angen i chi gysylltu â'ch darparwr pensiwn os bydd angen i chi lenwi ffurflen.\nA allaf gael SIPP a phensiwn gweithle?\nGallwch, gallwch gael y ddau. Os yw eich cyflogwr yn cyfateb unrhyw gyfraniadau ychwanegol rydych yn eu talu i bensiwn gweithle, mae'n well rhoi eich arian i mewn yno yn gyntaf. Mae hynny oherwydd bod y cyfraniadau cyflogwr ychwanegol yn helpu i roi hwb i'ch cynilion.\nOs ydych yn ystyried sefydlu SIPP fel y gallwch wneud cyfraniadau ychwanegol y tu allan i'ch pensiwn gweithle, mae'n syniad da cymharu'r costau a'r taliadau, oherwydd gallai fod yn rhatach cyfrannu at eich pensiwn gweithle presennol.\nA yw SIPP yn gynllun pensiwn cofrestredig?\nYdy, mae SIPPs wedi bod yn bensiynau cofrestredig ers 2006.\nA yw cynilo i mewn i SIPP yn effeithio ar fy lwfans oes neu lwfans blynyddol?\nMae SIPPs yn effeithio ar eich lwfans oes a lwfans blynyddol yn yr un ffordd â phensiynau cyfraniadau wedi'u diffinio eraill.\nDarganfyddwch fwy yn ein canllaw Lwfans oes ar gyfer cynllun pensiwn\nDarganfyddwch fwy yn ein canllaw Y lwfans blynyddol ar gyfer cynilion pensiwn\nMae SIPPs yn amrywio - o ‘gost isel’ gyda llai o opsiynau buddsoddi, i SIPPs ‘llawn’ gydag opsiynau buddsoddi ehangach a mwy cymhleth a strwythurau codi tâl uwch.\nGallai ffioedd gynnwys:\nffigurau taliadau parhaus ar gyfer y buddsoddiadau\ntaliadau platfform neu wasanaeth (i gwmpasu gweinyddiaeth eich pensiwn)\ntaliadau gweinyddu blynyddol (mae rhai darparwyr yn cyfuno'r taliadau buddsoddi a gweinyddu)\nffioedd delio am fuddsoddi - gyda rhai ffioedd yn sefydlog ac eraill yn seiliedig ar ganran, yn dibynnu ar y darparwr.\nI gael mwy o wybodaeth am ffioedd, gweler ein canllaw Ffioedd cynllun pensiwn\nCyn cymryd SIPP, mae'n bwysig edrych o gwmpas a chymharu ffioedd. Ac i sicrhau eich bod yn deall yr effaith bosibl y gallai'r taliadau ei chael ar eich buddsoddiadau.\nO 55 oed (yn codi i 57 oed yn 2028), gallwch ddewis dechrau cymryd arian o'ch cronfa bensiwn trwy un o'r opsiynau a restrir isod, neu gyfuniad ohonynt.\nBydd yr opsiwn mwyaf addas i chi yn dibynnu ar eich oedran a'ch amgylchiadau personol.\nEich prif opsiynau yw:\nCadw eich cynilion pensiwn lle maen nhw – a’u cymryd yn nes ymlaen.\nDefnyddio eich cronfa bensiwn i brynu incwm gwarantedig am oes, a elwir hefyd yn flwydd-dal oes. Neu gallwch brynu incwm am gyfnod penodol, a elwir hefyd yn blwydd-dal cyfnod penodol. Mae'r incwm o'r naill neu'r llall yn drethadwy, ond fel rheol gallwch ddewis cymryd hyd at 25% o'ch cronfa fel cyfandaliad di-dreth unwaith ac am byth ar y dechrau.\nDefnyddio eich cronfa bensiwn i roi incwm ymddeol hyblyg i chi. Gelwir hyn hefyd yn tynnu pensiwn i lawr. Gallwch gymryd y swm y caniateir i chi ei gymryd fel cyfandaliad di-dreth - hyd at 25% fel rheol. Yna gallwch ddefnyddio'r gweddill i roi incwm trethadwy rheolaidd i chi.\nCymryd nifer o gyfandaliadau. Fel arfer, bydd y 25% cyntaf o bob tynnu arian allan o'ch cronfa yn ddi-dreth. Mae'r gweddill yn drethadwy.\nCymryd eich cronfa bensiwn ar yr un pryd. Fel arfer, bydd y 25% cyntaf yn ddi-dreth ac mae'r gweddill yn drethadwy.\nCymysgu eich opsiynau - dewiswch unrhyw gyfuniad o'r uchod, drwy ddefnyddio gwahanol rannau o'ch cronfa neu gronfeydd ar wahân.\nDarganfyddwch fwy o fanylion am eich holl opsiynau yn ein canllaw Opsiynau ar gyfer defnyddio'ch cronfa bensiwn cyfraniadau wedi’u diffinio\nOes gennych gwestiynau am eich opsiynau ar gyfer tynnu arian o'ch pensiwn?\nOs oes angen help arnoch i wneud synnwyr o sut a phryd y gallwch gael mynediad at eich cronfa bensiwn, gallwch siarad â rhywun o Pension Wise, gwasanaeth am ddim gan Helpwr Arian.\nGall unrhyw un o dan 75 oed yn y DU ddechrau SIPP, ac nid oes terfynau oedran ar gyfer trosglwyddo cronfeydd pensiwn eraill i un.\nFodd bynnag, mae SIPPS yn gyffredinol yn fwy addas os ydych yn deall marchnadoedd ariannol ac yn barod i dreulio amser yn ymchwilio ac yn rheoli eich buddsoddiadau. Neu’n gallu fforddio talu ymgynghorydd ariannol i wneud hyn ar eich rhan.\nOs oes gennych fynediad at bensiwn gweithle, mae fel arfer yn gwneud synnwyr ariannol i roi eich arian i mewn i hynny yn gyntaf, yn enwedig gan fod eich cyflogwr hefyd yn cyfrannu.\nCofiwch y gall buddsoddiadau ostwng yn ogystal â chodi. Felly os ydych am reoli SIPP eich hun, mae angen i chi hefyd fod yn barod i gymryd cyfrifoldeb am eich penderfyniadau os aiff pethau o chwith.\nOs nad yw hyn yn swnio fel chi, neu os oes gennych unrhyw amheuaeth, siaradwch ag ymgynghorydd ariannol rheoledig a fydd yn gallu cynghori a yw SIPPs yn addas.\nGallant hefyd eich helpu i ddewis un a rheoli cronfeydd SIPP.\nDarganfyddwch fwy yn ein canllaw Dewis ymgynghorydd ariannol\nPan fyddwch yn penderfynu bod pensiwn yn iawn i chi, gallwch:\nmynd yn uniongyrchol at y cwmnïau sy'n eu gwerthu, cymharu eu cynhyrchion a phenderfynu eich hun o ran p’un i'w ddewis. Byddwch yn ymwybodol, os gwnewch y penderfyniad anghywir a bod y cynnyrch a ddewiswch yn anaddas, rydych yn llai tebygol o allu cwyno. Gwiriwch y Gofrestr o Wasanaethau Ariannol (Agor mewn ffenestr newydd) (Opens in a new window) i sicrhau bod y cwmni wedi'i gofrestru ac yn ddiogel.\ndefnyddio ymgynghorydd ariannol rheoledig a fydd yn cymharu cynhyrchion ar y farchnad ac yn gwneud argymhelliad yn bersonol i chi.\nPensiynau cyfraniadau wedi'u diffinio\nAil-ymuno â chynllun pensiwn gweithle\nCynlluniau pensiynau cyfraniadau wedi’u diffinio\nCynllun pensiwn ‘Master trust’\nCynlluniau pensiynau personol\nCyfraniad wedi’i diffinio: Cynlluniau pensiwn hunan-weinyddu bach


Llys Y Llan - Agri Advisor\nLlys Y Llan - Ystafelloedd Cyfarfod ar gael\nBeudy - Ystafell Hyfforddi a Chynadledda\nMae digonedd o le i barcio ar y safle, ac rydym llai na milltir o’r brif heol\n> Llogi Ystafell\nMae Llys y Llan yn sgubor draddodiadol sydd wedi cael ei drawsnewid i swyddfeydd Agri Advisor, wedi ei leoli ger yr A482 tuag at bentref Ffarmers. Roedd yn wreiddiol yn rhan o’r fferm yn Henllan ond erbyn hyn mae wedi ei droi i swyddfeydd a chyfleusterau cynadledda.\nOs ydych yn edrych am leoliad gwledig, unigryw a heddychlon ar gyfer eich cyfarfod busnes neu ddigwyddiad cymdeithasol, yna mae Llys y Llan yn berffaith i chi. Mae amryw o ystafelloedd ar gael i logi am gwpwl o oriau neu yn ddyddiol sy’n gallu ymgymhwyso 4 i 50 o bobl.\nMae digonedd o le i barcio ar y safle, ac rydym llai na filltir o’r brif heol. Mae’r ystafelloedd cyfarfod yn cynnig mynediad anabl. Mae hefyd yna ardal patio gyda golygfeydd prydferth o gefn gwlad a chwm Twrch. Rydym yn gallu darparu amryw o fwyd ac opsiynau arlwyo fel yr hoffech.\nMae ein hystafelloedd cyfarfod wedi ei enwi ar ôl eu defnydd gwreiddiol cyn iddynt gael eu troi mewn i swyddfeydd. Dilynwch y dolennau isod i ddysgu mwy am y cyfleusterau sydd gyda ni.


Sut i anfon e-bost i dderbynwyr lluosog heb wybod amdanynt yn Outlook?\nYsgrifenedig ar 21 2018 Tachwedd .\nFel arfer, pan fyddwch chi'n anfon yr un e-bost at sawl derbynydd, mae pob cyfeiriad y derbynwyr yn weladwy i bawb sy'n derbyn yr e-bost. Ond os nad yw'r derbynwyr yn adnabod ei gilydd, efallai na fydd hyn yn syniad da. Yn yr achos hwn, dylech chi gadw'r derbynwyr rhag gweld cyfeiriadau e-bost ei gilydd. Yr erthygl hon, byddaf yn sôn am sut i ddatrys y broblem hon mewn rhagolygon.\nAnfonwch e-bost at sawl derbynydd heb wybod ei gilydd yn Outlook\nYn Outlook, dyma ffordd syml i chi orffen y dasg hon, gwnewch fel hyn:\n1. Cliciwch Ebost Newydd i agor y neges ffenestr, ac yna cliciwch Dewisiadau > Bcc i arddangos y maes hwn fel y lluniau canlynol a ddangosir:\n2. Yna, yn y I maes, nodwch eich cyfeiriad e-bost eich hun, ac yn y Bcc caeau, dewis neu deipio holl gyfeiriadau e-bost y derbynwyr, gweler y sgrin:\n3. Ar y diwedd, gan gyfansoddi eich e-bost a chlicio ar y anfon botwm i'w hanfon. Pan fydd y rhai sy'n derbyn yr e-bost hwn, dim ond eich cyfeiriad eich hun sydd wedi'i arddangos.


Gosod wyneb newydd ar ffyrdd Powys - Powys\nGosod wyneb newydd ar ffyrdd Powys\nMae Cyngor Sir Powys wedi cadarnhau y bydd gwaith yn cychwyn dydd Llun 4 Mai 2020 i osod wyneb newydd ar rai o ffyrdd Powys.\nBydd y broses yn cynnwys chwistrellu bitumen ar y ffordd ac yna gosod graean glân ('tar and chip'). Bydd y gwaith yn cychwyn dydd Llun nesaf (os bydd y tywydd yn caniatáu) a bydd yn cael ei wneud gan y contractwyr RMS ar ran y cyngor. Y gobaith yw gorffen y gwaith o fewn 6 - 7 wythnos.\nFel esboniodd y Cynghorydd Heulwen Hulme, Aelod Cabinet ar faterion Priffyrdd: "Mae hwn yn waith tymhorol sydd i'w wneud rhwng mis Mai a Medi. Fe wnaethom nodi'r ffyrdd hynny sydd i'w trin y llynedd ac mae'r gwaith o baratoi'r safleoedd eisoes wedi'i wneud. Os na fydd y gwaith hwn yn cael ei wneud, mae yna berygl y bydd y ffyrdd yn dirywio ymhellach a fydd yn golygu gwaith trwsio ychwanegol.\n"Mae'r staff priffyrdd wedi derbyn yr hyfforddiant a'r cyfarpar priodol i gadw eu hunain a'r cyhoedd yn ddiogel wrth wneud y gwaith a bydd staff yn dilyn canllawiau Llywodraeth Cymru ar gadw pellter cymdeithasol.\n"Hoffwn ddiolch i'n staff am eu gwaith caled dros y cyfnod hwn ac am gefnogaeth ac amynedd ein trigolion, diolch yn fawr."


Lansio gorsafoedd newydd i ail-lenwi dŵr yn y Parc Cenedlaethol i leihau'r defnydd o blastig untro - Parc Cenedlaethol Arfordir Penfro Lansio gorsafoedd newydd i ail-lenwi dŵr yn y Parc Cenedlaethol i leihau'r defnydd o blastig untro - Parc Cenedlaethol Arfordir Penfro\nAdref / Newyddion / Lansio gorsafoedd newydd i ail-lenwi dŵr yn y Parc Cenedlaethol i leihau’r defnydd o blastig untro\nCyhoeddwyd : 07/02/2022\nBydd ymwelwyr â Pharc Cenedlaethol Arfordir Penfro yn cael mwy o gyfleoedd i arbed arian, i yfed digon o ddŵr ac i atal llygredd plastig yn y tarddiad, diolch i wyth o orsafoedd newydd i ail-lenwi dŵr sydd wedi cael eu gosod mewn lleoliadau strategol ar hyd yr Arfordir.\nDrwy ei gwneud hi’n haws cael gafael ar ddŵr yfed am ddim drwy ei raglen Ffynhonnau Dŵr Yfed, nod Awdurdod y Parc yw lleihau nifer y poteli dŵr plastig untro sy’n cael eu defnyddio yn y Parc Cenedlaethol ac sy’n mynd i’r môr yn y pen draw. Mae’r rhaglen hefyd yn cefnogi ymgyrch Llywodraeth Cymru i sicrhau mai Cymru yw’r Genedl Ail-lenwi gyntaf yn y byd.\nMae cyllid gan Gynllun Cymorth Amwynderau Twristiaeth Llywodraeth Cymru, a gwaith partneriaeth gyda Chyngor Sir Penfro a Danfo UK Ltd, wedi ei gwneud yn bosibl i osod gorsafoedd ail-lenwi dŵr am ddim y tu allan i gyfleusterau toiledau cyhoeddus yn\nMaes Parcio Aberllydan (Millmoor Way)\n* Ar gau rhwng 1 Tachwedd a 31 Mawrth\n“Mae llygredd plastig yn gallu difetha cymunedau arfordirol ac arwain at ganlyniadau dinistriol i fywyd gwyllt. Rydyn ni’n falch iawn o fod wedi gallu gweithio gyda phartneriaid i osod y gorsafoedd ail-lenwi yma, a fydd yn helpu’r cyhoedd i yfed digon o ddŵr, a hefyd yn lleihau’r defnydd o blastig untro pan fyddan nhw’n crwydro yn y Parc Cenedlaethol.\n“Mae’r safleoedd yma’n rhan o rwydwaith cynyddol o orsafoedd ail-lenwi dŵr ar hyd a lled y wlad, ac rydyn ni’n annog pawb i’w defnyddio.”\nMae’r gorsafoedd ail-lenwi newydd, ynghyd â llawer o orsafoedd eraill ar draws y Parc Cenedlaethol a gweddill y Deyrnas Unedig, wedi cael eu cofrestru ar yr ap Refill sydd ar gael am ddim.\nMae fersiwn Gymraeg ar gael hefyd, a gellir llwytho’r ap i lawr yn Google Play a’r App Store.\nEwch i wefan Refill i gael rhagor o fanylion.\nLawrlwythwch yr ap a dewch o hyd i ragor o wybodaeth am y prosiect Ail-lenwi\nEwch i wefan Refill on Gwefan Refill


Darganfyddiad daearegol newydd yn arwain y ffordd i ddysgu mwy am gludo cerrig Côr y Cewri\nMae papur newydd a gyhoeddwyd yn Archaeology in Wales gan Dr Rob Ixer o Brifysgol Caerl?r a Dr Richard Bevins o Amgueddfa Cymru yn cadarnhau, am y tro cyntaf, union darddiad rhai o naddion rhyolit Côr y Cewri. Gall y gwaith hwn arwain at atebion diddorol i gwestiwn pwysig: sut y cludwyd cerrig o Sir Benfro i Gôr y Cewri?\nDros gyfnod o naw mis, mae Bevins ac Ixer wedi bod yn gweithio’n ofalus i gasglu ac adnabod samplau o frigiadau cerrig yn Sir Benfro er mwyn ceisio canfod tarddiad y cerrig sydd i’w gweld yn un o safleoedd archaeolegol mwyaf eiconig y byd.\nMae eu darganfyddiad diweddar yn cadarnhau y daw’r naddion rhyolit yn wreiddiol o fan penodol 70m o hyd o’r enw Craig Rhos-y-felin ger Pont Saeson. Gan ddefnyddio technegau petrograffig, mae Ixer a Bevins wedi canfod bod 99% o’r rhyolitau hyn yr un fath yn union â cherrig y gr?p penodol hwn o frigiadau. Mae cerrig rhyolitig Rhos-y-felin yn unigryw ymhlith holl gerrig eraill de Cymru sy’n golygu bod bron i bob un o gerrig Côr y Cewri yn tarddu o’r un ardal sydd rai cannoedd o fetrau sgwâr o faint.\nAc eto, nid dyna ddiwedd yr hanes. O ddilyn trywydd creigiau Rhos-y-felin, mae’r rhyolitau’n wahanol i’w gilydd – ar raddfa o fetrau neu ddegau o fetrau. Mae hyn wedi galluogi i Bevins ac Ixer baru rhai o samplau naddion Côr y Cewri â lleoliad mwy penodol fyth ym mhen eithaf gogledd ddwyrain yr ardal.\nGolyga hyn fod yr ardal yn ddigon bach i archaeolegwyr gloddio a cheisio darganfod tystiolaeth o weithgarwch dynol er mwyn ychwanegu at yr hanes ynghylch sut y bu i’r cerrig gael eu cludo o Sir Benfro i Gôr y Cewri.\nMeddai Dr Richard Bevins o Amgueddfa Cymru:\n“Dros y blynyddoedd, mae llawer wedi codi’r cwestiwn: sut y cludwyd y cerrig o Sir Benfro i Gôr y Cewri? Ai pobl fu’n eu cludo? Ynteu iâ a’u symudodd? Diolch i waith ymchwil daearegol, bellach rydym yn gwybod o ble y daw’r cerrig rhyolit a gallwn ddefnyddio’r lleoliad yn sail i’n gwaith. Dyma gyfle i archaeolegwyr ateb cwestiwn a drafodwyd droeon dros y blynyddoedd. Mae’n bwysig i’r gwaith ymchwil barhau.”\nYn ogystal, mae’r gwaith a gynhaliwyd yn Rhos-y-felin yn cadarnhau nad yw’r pedwar carreg rhyolit ac orthostat dasit uwch y ddaear sy’n weddill yng Nghôr y Cewri yn tarddu o Ros-y-felin ac mae gwaith ar y gweill i weld a ellid canfod eu tarddiad nhw.\nYchwanegodd Dr Rob Ixer o Brifysgol Caerl?r:\n“Mae gallu profi tarddiad unrhyw garreg o arwyddocâd archaeolegol i’r fath fanylder yn hynod, ond mae gallu gwneud hynny ar gyfer Côr y Cewri wedi bod yn annisgwyl ac yn gyffrous. Fodd bynnag, o ddal ati gyda’r gwaith, rydym ni’n benderfynol o ganfod tarddle’r rhan fwyaf o gerrig Côr y Cewri, os nad y cyfan, er mwyn i archaeolegwyr allu parhau â’u dyfaliadau.”


Tsieina sylffwr llosgwr gwres gwastraff adfer boeler gweithgynhyrchwyr a chyflenwyr-ansawdd cynhyrchion-JSDJ diwydiant trwm Co., Ltd\nAsid BoilerNecessitySulfuric adfer gwres BurnerWaste sylffwr yw un o'r deunydd crai pwysicaf ar gyfer llawer o ddiwydiannau, ac mae cynhyrchu asid sylffwrig yn genedl yn dangos ei gryfder diwydiannol.\nYn meddu ar un o'r brandiau boeler adfer gwres gwastraff llosgwr sylffwr gorau, JSDJ diwydiant trwm Co., Ltd yn un o'r system adfer gwres gwastraff ansawdd proffesiynol sylffwr buner, boeler gwres gwastraff cynhyrchu asid sylffwrig, boeler adfer gwres gwastraff cynhyrchu asid sylffwrig, adfer gwres gwastraff yn sgrwbio sylffwr llosgi gweithgynhyrchwyr yn Tsieina.\nBoeler adfer gwres BurnerWaste sylffwr\nAsid sylffwrig yn un o'r deunydd crai pwysicaf ar gyfer llawer o ddiwydiannau, ac mae cynhyrchu asid sylffwrig yn genedl yn dangos ei gryfder diwydiannol. Un o'r dulliau o gynhyrchu asid sylffwrig a poblogaidd yw drwy losgi sylffwr. Yn y nwyon a dod allan o'r llosgydd sylffwr ar dymheredd o 1000℃ ~ 1050℃. Tymheredd hwn mae'n ofynnol i gael ei oeri i lawr gan y broses gynhyrchu er mwyn cynhyrchu asid sylffwrig ymhellach, a dyma lle y daw'r boeler adfer gwres gwastraff i chwarae.\nBod nwy simnai tymheredd uchel yn cynnwys sylffwr deuocsid, mae'n dan bwysedd uchel a hefyd hynod gyrydol. Mae ein evaporator boeler yn mabwysiadu strwythur tiwb tân effeithiol fel y gall nwy simnai ddiogel lifo drwy y tiwbiau. Mae'r gwresogydd uwch a economizer yn cyflogi strwythur tiwb iaw sbiral gyda deunydd o ansawdd uchel dur i fwyhau'r dargludedd thermol a'r pwysau o gofio capasiti o wyneb y gwres. Rhinwedd astrusi ein dylunio, tymheredd wal tiwb bob amser yn aros yn uwch na'r pwynt dew o asid sylffwrig nwyol, felly nid yn dueddol o cyrydu arwyneb cyfnewid gwres cyfan. Y cyfnod adfer buddsoddiad cyfartalog yw tua 2 flynedd.\n1 T H2SO4 1100 KG = ~ KG 1400 o allbwn stêm\nGraddio pwysau stêm: 2.5 MPA ~ 6.4 MPA\nSgôr stêm dros dro: dros dro stêm dirlawn ~ 540℃\nPROSIECT SYLFFWR ADENNILL GWRES GWASTRAFF LLOSGYDD AR GYFER:\nCapasiti blynyddol: 300 KT\nSgôr allbwn stêm: 45 T / H @ 3.82 MPA\nHot Tags: sgrwbio sylffwr boeler adfer gwres gwastraff llosgydd, system adfer gwres gwastraff buner sylffwr, boeler gwres gwastraff cynhyrchu asid sylffwrig, boeler adfer gwres gwastraff cynhyrchu asid sylffwrig, gwastraff adfer gwres yn llosgi, Tsieina, gwneuthurwyr, cyflenwyr, brandiau, ansawdd sylffwr


Rhaglen ar gyfer Pwyllgor Craffu Gofal ar Dydd Iau, 7fed Mehefin, 2018, 10.30 y.b.\nDydd Iau, 7fed Mehefin, 2018 10.30 y.b.\nRhaglen Gyflawn PDF 844 KB\nI ethol Cadeirydd i’r pwyllgor hwn am y flwyddyn 2018-19.\nPenderfynwyd: Ail-ethol y Cynghorydd Eryl Jones-Williams yn Gadeirydd i’r Pwyllgor hwn am y flwyddyn 2018/19.\nI ethol Is-gadeirydd i’r pwyllgor hwn am y flwyddyn 2018-19.\nPenderfynwyd: Ethol y Cynghorydd Dewi Wyn Roberts yn Is-gadeirydd i’r pwyllgor hwn am y flwyddyn 2018/19.\nDerbyniwyd ymddiheuriadau gan Y Cynghorwyr Annwen Daniels, Anwen Jane Davies, Sian Wyn Hughes, Cai Larsen, Rheinallt Puw a Peter Read.\nDatganodd y Cynghorydd Eryl Jones-Williams fuddiant personol yn Eitem 6 – Trefniadau Cwynion Gwasanaethau Cymdeithasol oherwydd bod ei wraig yn derbyn gofal ac y byddai’n gadael y Siambr pe byddai trafodaeth benodol ynghylch materion gofal cartref.\nBydd y Cadeirydd yn cynnig y dylid llofnodi cofnodion cyfarfod blaenorol o’r Pwyllgor hwn a gynhaliwyd ar 20 Ebrill 2018, fel rhai cywir.\nLlofnododd y Cadeirydd gofnodion cyfarfod o’r Pwyllgor hwn a gynhaliwyd ar 20 Ebrill 2018, fel rhai cywir.\nTREFNIADAU CWYNION GWASANAETHAU CYMDEITHASOL PDF 631 KB\nAelod Cabinet: Cynghorydd W. Gareth Roberts\nCyflwynwyd adroddiad gan yr Aelod Cabinet Oedolion, Iechyd a Llesiant yn amlinellu’r drefn o ymdrin â chwynion gan yr Adran Oedolion, Iechyd a Llesiant yn ystod 2017-18, gan nodi bod y Cyngor hwn gyda’r gorau yng Ngogledd Cymru o ran datrys ac ymdrin â chwynion.\nRhoddwyd cyfle i Aelodau graffu cynnwys yr adroddiad ac fe amlygwyd y pwyntiau canlynol:\n(i) Croesawyd yr enghreifftiau o lythyrau o ddiolch o fewn cynnwys yr adroddiad a oedd yn galonogol dros ben, a gofynnwyd beth yn nhyb yr Aelod Cabinet ydoedd rôl y craffwyr?\nMewn ymateb, eglurwyd bod cyflwyno’r adroddiad i’r Pwyllgor Craffu yn drefn tryloyw a bod modd i’r Aelodau gynnig sylwadau ar y cynnwys a fyddai’n cael ei gyflwyno fel rhan o’r adroddiad i’r Cabinet. ‘Roedd yr Aelod Cabinet Oedolion, Iechyd a Llesiant yn eithaf’ hyderus bod y Cabinet yn heriol. Ychwanegodd y Pennaeth Adran Oedolion, Iechyd a Llesiant bod rôl craffu yn allweddol gyda phwyslais yn hyn o beth gan asiantaethau cenedlaethol i sicrhau bod Aelodau yn ymwybodol o’r hyn sy’n digwydd o fewn y drefn a’r math o gwynion a dderbynnir.\n(ii) Gofynnwyd a oedd tueddiadau / patrwm i’r cwynion a dderbynnir?\nMewn ymateb, eglurwyd pe byddai’r swyddog perthnasol yn gweld tueddiadau, byddai yn y lle cyntaf yn codi ymwybyddiaeth o’r mater i’r Tim Rheoli Adrannol, ac i’r Cyfarwyddwr Corfforaethol. Darparir adroddiadau chwarterol a bod tueddiad i’r cwynion fod yn ymwneud a prinder gofalwyr cartref a materion cenedlaethol megis trothwyon ariannol.\nYchwanegodd yr Aelod Cabinet Oedolion, Iechyd a Llesiant nad oedd y niferoedd o gwynion yn bwysig ond yn hytrach beth ydoedd union natur y gwyn a’r hyn a wneir i oresgyn unrhyw broblemau. Sicrhawyd bod yr Adran yn cymryd pob cwyn o ddifrif ac yn ceisio datrys unrhyw broblemau yn fuan.\n(iii) Gofynnwyd a oedd rôl i Aelodau Etholedig fod yn fwy ymarferol ar lawr gwlad?\nMewn ymateb, eglurwyd y byddai modd iddynt adrodd ar gwynion yn uniongyrchol i’r Adran yn dilyn cynnal cymorthfeydd yn eu wardiau ac y gellir ychwanegu hyn i’r trefniant. Ond rhaid ystyried bod trefniadau a phrosesau penodol i’w dilyn.\n(iv) Gofynnwyd sut y diffinir cwyn / ymholiad?\nMewn ymateb, tynnwyd sylw at enghreifftiau yn Nhabl 2 i’r adroddiad ac fe nodwyd y ceir nifer yn cysylltu trwy Aelodau Cynulliad / Seneddol sydd yn bennaf yn ymwneud â diffyg gofal cartref ar gael. Ychwanegodd yr Aelod Cabinet Oedolion, Iechyd a Llesiant bod yr Adran yn rhagweithiol ac yn derbyn unrhyw her gan geisio datrys problemau y gorau gallent. ‘Roedd hyn yn cael ei adlewyrchu yn y niferoedd o gwynion sydd yn mynd yn ei blaenau i cam 2 neu ymlaen i’r Ombwdsmon.\n(v) Cyfeiriwyd at y log gwersi i ddysgu o gwynion a dderbyniwyd gan yr Adran, ac yn benodol gofynnwyd pam bod dau uwch swyddog yn ymdrin â chwyn?\nEglurwyd mai’r rheswm ydoedd bod y gwyn dan sylw yn ymwneud ag mwy nag un maes a sicrhawyd bod y wybodaeth yn derbyn trafodaeth yn y Tim Rheoli.\n(vi) O safbwynt y log gwersi i ... gweld y cofnod llawn ar gyfer eitem 7.


Plas Heli yn chwilio am weithredwyr Arlwyo Newydd i'r Academi Hwylio Genedlaethol a Chanolfan Ddigwyddiadau Cymru\nMae Plas Heli yn awyddus i dderbyn ceisiadau gan unigolion, neu gwmnïau arlwyo profiadol, ar gyfer gwasanaethu’r bar a’r gegin yn y ganolfan.\nMae hun yn gyfle euraidd i unigolion brwdfrydig ddatblygu busnes ei hunain o fewn sefydliad sydd a chwsmeriaid parod.\nAm becyn gwybodaeth cysylltwch drwy anfon e-bost i’r cyfeiriad canlynol …..\nPlas Heli Cyf yw’r gwmni sydd yn gyfrifol am yr Academi Hwylio Genedlaethol a Chanolfan Ddigwyddiadau\nBar a Bwyty Ar Gau Dros Dro (Iau) - 18 - Tach, 2021\nDarllen mwy: Bar a Bwyty...\nPlas Heli yn chwilio am weithredwyr Arlwyo Newydd i'r Academi Hwylio Genedlaethol a Chanolfan Ddigwyddiadau Cymru (Iau) - 28 - Hyd, 2021\nMae Plas Heli yn awyddus i dderbyn ceisiadau gan unigolion, neu gwmnïau arlwyo profiadol, ar gyfer gwasanaethu’r bar a’r gegin yn y ganolfan. Mae hun yn gyfle euraidd i unigolion brwdfrydig ddatblygu busnes ei hunain o fewn sefydliad sydd a chwsmeriaid parod. Am becyn gwybodaeth cysylltwch drwy anfon e-bost i’r cyfeiriad canlynol ….. Plas Heli Cyf yw’r gwmni sydd yn gyfrifol am yr Academi Hwylio...\nDarllen mwy: Plas Heli yn...\nNew Serviced Camping Pitches for 2022 (Mer) - 06 - Hyd, 2021\nPlas Heli is working on new serviced motorhome pitches for the 2022 season together with a grass area for tents See sketch plan below for details - this sketch will be updated with more detail soon. updated 14th October 2021\nDarllen mwy: New Serviced...


Cyfradd cyfnewid Malawi Kwacha (MWK) I Gulden Antilliaanse (ANG) byw ar farchnad cyfnewid Forex\nCyfraddau cyfnewid FOREX updated: 02/04/2020 21:23\nMalawi Kwacha - Gulden Antilliaanse pris ar hyn o bryd ar y farchnad cyfnewid Forex yn 02 Ebrill 2020\n21:23:08 (Diweddariad cyfradd forex mewn 59 eiliad)\n1 ANG = 410.93 MWK\nDangosir Malawi Kwacha i Gulden Antilliaanse ar y gyfnewidfa Forex. Unwaith bob 30 eiliad, mae cyfradd gyfnewid Malawi Kwacha yn cael ei diweddaru. Diweddariad cyflym o gyfradd Malawi Kwacha. Gweler cyfraddau cyfnewid y funud, yr awr neu'r dydd.\nSiart masnachu Forex Gulden Antilliaanse - Malawi Kwacha yn byw, 02 Ebrill 2020\nSiart masnachu Forex Malawi Kwacha I Gulden Antilliaanse yn byw, 02 Ebrill 2020\nMae'r siart o Malawi Kwacha i Gulden Antilliaanse Wcrain ar 02 Ebrill 2020 yma, ymlaen ein gwefan. Er mwyn monitro Malawi Kwacha i Gulden Antilliaanse yn Forex, rydym yn ei ddangos ar graff. Defnyddiwch y siart cyfradd cyfnewid i ddeall newidiadau yn y gyfradd gyfnewid yn gyflym. Hofran dros y graff i weld yr union gyfradd gyfnewid am yr amser a ddewiswyd.\nTrosi Malawi Kwacha I Gulden Antilliaanse Malawi Kwacha I Gulden Antilliaanse Cyfradd cyfnewid Malawi Kwacha I Gulden Antilliaanse Hanes y gyfradd gyfnewid\nMasnachu ar-lein Malawi Kwacha (MWK) i Gulden Antilliaanse ar hyn o bryd\nBob munud rydym yn olrhain y gyfradd gyfnewid. Newidiadau yn y Malawi Kwacha (MWK) i Gulden Antilliaanse ar y funud hon. Mae'r wefan yn dangos tabl ar gyfer postio 10 munud o'r Malawi Kwacha i'r Gulden Antilliaanse ar gyfer pob munud. Gweler data cyfradd cyfnewid am 10 munud yn y tabl ar y dudalen hon.\nMasnachu ar-lein Malawi Kwacha (MWK) i Gulden Antilliaanse masnachu olaf awr\nHanes y Malawi Kwacha i Gulden Antilliaanse bob awr. Gostyngodd -0.0000 ANG yr awr y Malawi Kwacha (MWK ) i Gulden Antilliaanse. Cyfradd cyfnewid yr awr o'r Malawi Kwacha i'r Gulden Antilliaanse yn y tabl am 10 awr. Postio gwybodaeth yn gyfleus ar y gyfradd awr ar y wefan.\nMasnachu ar-lein Malawi Kwacha (MWK) i Gulden Antilliaanse tuedd heddiw 02 Ebrill 2020


Mae Paula Patton yn rhoi mab Julian mewn therapi yng nghanol brwydr y ddalfa gyda Robin Thicke - Newyddion\nPrif Arddull Celebs Newyddion Blog\nMae Paula Patton yn ceisio therapi ar gyfer mab gyda Robin Thicke, cynllun dalfa tymor hir y rhai sy'n llosgi yn ôl\nStarTraks Rex UDA Getty Images Gogledd America @paulapattonofficial / Instagram Rex UDA Rex UDA Rex UDA Enwogion Flynet Getty Images Gogledd America Invision / AP Rhannu Trydar Pin E-bost\nMae eu brwydr gas yn y ddalfa wedi dominyddu penawdau yn ystod y dyddiau diwethaf.\nNawr daw newyddion bod Paula Patton yn rhoi ei galwadau tymor hir yn y ddalfa ar y llosgwr cefn wrth iddi geisio cymorth seicolegol i Julian, 6 oed, ei mab gyda Robin Thicke .\nAr Ionawr 26, cyhoeddodd barnwr a gorchymyn atal yn gwahardd Robin, 39 - a oedd yn gynnar ym mis Ionawr yn destun ymchwiliad cam-drin plant Adran Gwasanaethau Plant a Theuluoedd Sir Los Angeles - rhag dod o fewn 100 llath i’w fab, Paula neu ei mam yng nghanol lladdfa o drais domestig ysgytwol a defnyddio cyffuriau yn hawlio'r actores a wnaed mewn dogfennau llys.\nMae hynny'n gadael Paula, 41, gyda - am y tro o leiaf - unig ddalfa gorfforol a chyfreithiol Julian.\nAdroddiad newydd gan TMZ yn datgelu bod Paula yn cymryd cam yn ôl o benderfynu ar gynllun gêm tymor hir nes y gall hi ddarganfod beth sy'n digwydd gyda Julian, sydd fel petai wedi bod mewn argyfwng.\n'Nid yw Paula'n gwybod sut y dylai'r trefniant dalfa terfynol edrych, oherwydd nid yw'n gwybod maint materion Julian,' mae TMZ yn adrodd, gan nodi ffynonellau sy'n gysylltiedig â'r cyn-gwpl.\nMae Julian wedi bod yn 'actio mewn ffyrdd cythryblus, sy'n cynnwys goranadlu a dim ond' freak out, '' yn honni TMZ.\nYchwanegodd Paula, mae'r wefan yn 'rhoi'r bachgen mewn therapi i ddarganfod beth, os rhywbeth, a ddigwyddodd iddo a sut i'w drwsio.'\nAr ôl iddi gael mwy o wybodaeth gan weithwyr proffesiynol iechyd meddwl, bydd yn penderfynu ar ei symudiad nesaf.\nYn ystod yr wythnosau diwethaf, dywedodd Julian wrth swyddogion yr ysgol fod ei dad cerddor wedi bod yn ei rychwantu’n galed, gan eu harwain i gysylltu â DCFS. Honnodd Paula hefyd fod Robin - a fynnodd ym mhapurau'r llys mai dim ond rhychwantu ysgafn yr oedd erioed wedi ei ddefnyddio, math o ddisgyblaeth yr oedd ef a Paula wedi cytuno arno - yn gorfforol â'u mab.\nYnghanol y ddrama ddalfa, rhannodd Paula restr hir o honiadau gyda'r llys yn datgelu manylion am dwyllo Robin, y defnydd gormodol o gyffuriau a'r defnydd o rym corfforol yn ei herbyn yn ystod eu perthynas.\nMae gwersyll Robin wedi gwadu i’r cerddor erioed gam-drin ei fab neu ei gyn-aelod ac mae wedi honni bod Paula, yn adrodd am TMZ, wedi magu hen hawliadau cam-drin yn gyfleus oherwydd eu hanghydfod yn y ddalfa yn ddiweddar.\nHonnodd cyfreithiwr Robin hefyd fod DCS yn ymchwilio i Paula am gam-drin emosiynol.\nHolltodd Paula a Robin, a ddechreuodd ddyddio yn eu harddegau, yn 2014 ac ysgarodd yn 2015.\nMae Elisabeth Hasselback yn cyhuddo Meghan McCain o gamliwio ei sylwadau ar weddi, COVID-19\nMae Mel B yn setlo achos difenwi gyda chyn nani am $ 2.35 miliwn: Adroddiad\ncylch ymgysylltu nikki bella o artem\nyn katie holmes yn feichiog gyda babi jamie foxx\nffrancod ffa cobain ac isaiah silva 2013\ngregg clark a jennifer llwyd\njermaine dupri a janet jackson\nmae caitlyn jenner eisiau newid yn ôl


System gyfiawnder Cymru 'yn dal pobl BAME yn amlach' - BBC Cymru Fyw\nduration 27 Hydref\nMae pwyllgor o Senedd Cymru'n wynebu galwadau i ymchwilio i pam fod pobl o leiafrifoedd ethnig yn parhau i fod yn fwy tebygol o gael eu dal yn y system gyfiawnder.\nDywedodd Dr Robert Jones o Ganolfan Llywodraethiant Cymru fod data sydd heb ei gyhoeddi o'r blaen yn dangos "ystod eang o broblemau sydd angen eu hateb yn syth".\nMae'n galw ar bwyllgor cydraddoldeb y Senedd i ymchwilio, gan ddweud nad yw'r mater wedi cael digon o sylw hyd yma oherwydd ei fod yn faes sy'n gorgyffwrdd â chyfrifoldebau Llywodraeth y DU.\nDywedodd y pwyllgor y byddan nhw'n ystyried sylwadau Dr Jones pan fyddan nhw'n cyfarfod nesaf.\n'Wedi'i wreiddio'n ddwfn'\nEr nad yw'r system gyfiawnder wedi ei datganoli mae elusennau BAME wedi galw ar Lywodraeth Cymru i wneud mwy i daclo'r mater - rhywbeth maen nhw'n dweud sy'n "flaenoriaeth glir" iddyn nhw.\nRoedd canfyddiadau Dr Jones yn cynnwys bod:\n13 achos stopio a chwilio am bob 1,000 person BAME yng Nghymru, o'i gymharu â 5 i bobl wyn;\n91 person du yn y carchar (am bob 10,000 o'r boblogaeth), o'i gymharu â 14 person gwyn, 28 person Asiaidd a 41 o dras gymysg;\nHyd cyfartalog dedfryd yng Nghymru yn 35 mis i berson tras gymysg, o'i gymharu â 33.8 mis i bobl Asiaidd, 30.4 mis i bobl ddu, ac 19.5 i bobl wyn;\n129 person du (am bob 10,000 o'r boblogaeth) dan oruchwyliaeth y gwasanaeth prawf yn 2019, o'i gymharu â 46 person gwyn, 48 person Asiaidd ac 80 o dras gymysg.\nDywedodd Dr Jones "nad oes dealltwriaeth glir nac awdurdodol ar hyn o bryd" o'r ffordd mae gwahanol gymunedau yng Nghymru yn dod i gyswllt â'r system gyfiawnder.\nYchwanegodd fod y canfyddiadau'n "tanlinellu pa mor bwysig yw cael ymchwiliad i'r gwahaniaethau hil" o fewn y system ar hyn o bryd.\nimage captionMae pobl BAME yng Nghymru yn fwy tebygol o fod yn y carchar ac o fod wedi derbyn dedfryd hirach\nYn ôl Rocio Cifuentes, prif weithredwr EYST - elusen sy'n helpu pobl BAME ifanc yn ardal Abertawe - mae perygl nad yw'r llywodraeth yn cymryd cyfrifoldeb am y peth.\n"Yng Nghymru fe ddylen ni ac fe allwn ni fuddsoddi llawer mwy yn ein gwasanaethau i gefnogi pobl ifanc, addysg i bobl ifanc, cynlluniau cymorth mentora," meddai.\n"Os yw'r pandemig yma wedi dangos unrhyw beth i ni, un o'r pethau hynny yw y dylen ni geisio taclo anghyfartaledd sydd wedi'i wreiddio'n ddwfn mewn ffordd llawer mwy cadarn."\nAngen newid er mwyn denu pobl BAME i'r heddlu\nDywedodd Ali Abdi o Gyngor Hil Cymru fod angen i'r system fod yn "decach" i bobl ifanc.\n"Mae 'na bobl ifanc 'dyn ni'n ymwneud â nhw fydd efallai'n mynd i drwbl gyda'u ffrind, ond oherwydd eu bod nhw'n ddu fe allen nhw gael dedfryd lymach neu gael eu trin yn wahanol," meddai.\n"Dyw hynny ddim yn deg. Mae'n cael effaith hir dymor ar y person ifanc, a'u perthynas gyda'r system gyfiawnder a'r heddlu."\nYmatebion y llywodraethau\nDywedodd llefarydd ar ran Llywodraeth Cymru bod cadw pobl ifanc du ac o leiafrifoedd ethnig eraill yn flaenoriaeth, a'u bod yn "gweithio'n galed o fewn meysydd datganoledig i ddylanwadu ar gyfiawnder a throsedd".\nYchwanegodd bod gan y llywodraeth gynllun cydraddoldeb hil, cwricwlwm newydd ar y gweill fydd yn pwysleisio diwylliant a hunaniaeth BAME, a chyllid ar gyfer prosiectau i helpu plant a phobl ifanc bregus.\nDair blynedd yn ôl fe wnaeth Adolygiad Lammy dynnu sylw at or-gynrychiolaeth pobl ddu, Asiaidd a lleiafrifoedd ethnig yn y system gyfiawnder yng Nghymru a Lloegr.\nimage captionRoedd 35 o argymhellion ar gyfer diwygio'r system gyfiawnder yn rhan o adolygiad David Lammy AS\nTynnwyd sylw at y ffaith bod pobl BAME yn teimlo na fyddai'r system yn eu trin yn deg, ac roedd hynny'n cael effaith ar sut roedden nhw'n ymdrin â'r system - fel derbyn setliad y tu allan i'r llys, pledio'n euog er mwyn cael dedfryd lai, neu gymryd cyngor cyfreithiol am ddim.\nMewn ymateb i'r adroddiad hwnnw dywedodd Llywodraeth y DU y byddai anghyfartaleddau yn y system gyfiawnder yn cymryd amser i'w datrys, ond bod gwaith yn cael i'w wneud i gasglu data a cheisio deall y gwahaniaethau.\nYng Nghymru mae gan y lluoedd heddlu hefyd ymgyrchoedd i wella ymddiriedaeth, gyda rhai yn gwahodd pobl o gefndiroedd gwahanol i archwilio'u gwaith ac awgrymu gwelliannau.\nAngen newid agweddau i ddenu mwy o bobl BAME i'r heddlu\n'Cymunedau BAME wedi cael eu hesgeuluso'


Byddwch yn Garedig - Huw Marshall • meddwl.org\nByddwch yn Garedig – Huw Marshall\nCofnodwyd ar Mai 24, 2020 Mai 25, 2020 gan meddwl\nMae un peth yn sicr, mae pandemig Covid-19 wedi bwrw’r diwydiannau creadigol yn galed. Dros nos cafodd y swîts “off” ei bwyso ar ddarnau enfawr o ddiwydiannau Ffilm a Theledu yng Nghymru a chaeodd drysau ein theatrau a gofodau perfformio. Eleni bydd dim gwyliau lle geith amryw berfformwyr lwyfan i rannu eu doniau.\nMae bod yn greadigol yn eich gwneud yn fwy debygol o ddioddef o anhwylder hwyliau – mae hyn yn ôl ymchwil trwyadl gan Christa Taylor o Brifysgol Albany State.\nDwi’n licio meddwl fy mod i’n berson creadigol, dwi di actio ar deledu, perfformio stand up, sgwennu comedi a dwi’n ceisio meddwl am syniadau doniol pob dydd er mwyn dod â ychydig o “folycs” i’r cyfryngau cymdeithasol Cymraeg.\nMae bod yn greadigol a doniol yn ddigon o her ar ddiwrnod arferol, wel triwch bod yn greadigol a doniol mis fewn i bandemig gall eich lladd chi yn ôl y llythyr mae’r Prif Swyddog Meddygol dros Gymru wedi danfon i chi. Llythyr sy’n eich ymgynghori i beidio crwydro o’r tŷ am 12 wythnos ac ymbellhau o’ch teulu. Pan mae eich cytundeb presennol yn cael ei ganslo a’ch joban nesa yn diflannu diolch i wyliau di-ri yn cael eu canslo. Ychwanegwch y ffaith fod cryn dipyn o bobol o’r sector wedi syrthio trwy dwll yn rhwyd diogelwch cefnogaeth ariannol y llywodraeth a mae eich cais am budd-dal cyffredinol yn cael ei wrthod yn dilyn treulio dyddiau yn cwblhau’r cais…\nGall unrhyw un o rhain gael effaith ar rywun bregus, ond gyda’i gilydd mae’r effaith yn cael ei luosi can g\nMewn ymateb i’r argyfwng mae cyrff cyhoeddus wedi creu cronfeydd argyfwng, rowndiau comisiynu brys – llygedyn o olau yng nghanol storm.\nY broblem gyda hyn mae’n creu broses gystadleuol, rhwng griw o bobol sy’n despryt am unrhyw tamaid o newyddion da. Checio e-byst deg gwaith pob awr i weld os yw’r golau gwyrdd hir ddisgwyledig wedi ei tanio…\nFelly dychmygwch yr effaith ar ben bore Llun ar ddechrau wythnos arall o\ngadw pen allan o’r dŵr yr e-bost gyntaf i gyrraedd drwy’r blwch post rhithiol ond neges sy’n ymateb i gais….\n“……bla bla bla…..bla bla… bla bla bla….Mae’n ddrwg gen i felly eich hysbysu nad ydym am ddatblygu “eich syniad” ymhellach – ond yn gwerthfawrogi’n fawr eich cynnig”\nDim eisin ar y gacen, gwerthfawrogiad, diolch yn fawr…. Thancs y bynsh.\nDwi’n siŵr doedd dim bwriad penodol yn yr amseru na malais ‘sa neges o’i fath yn cael effaith negyddol ar rhywun sy’n trio’i orau i dal dau ben llinyn ynghyd.\nOnd plîs rhowch ystyriaeth i sut a phryd ‘da chi’n cyfathrebu newydd fel hyn? Da ni ddim fel chi yn derbyn siec ar ddiwedd pob mis…..\nByddwch yn garedig.\nCofnodwyd ar blogiau\tTagiwyd fel straen\n← Rhestr Ddarllen Iechyd Meddwl meddwl.org : Cyngor Llyfrau Cymru\nTU FEWN TU FAS – cynhyrchiad theatr mewn addysg i blant 8 – 12 oed →


Clirio hen wastraff yn Nhregarth – Ogwen360\nClirio hen wastraff yn Nhregarth\nTrigolion lleol yn mynd i’r afael a thipio slei bach\nY llwyth enfawr a gasglwyd mewn awran!\nY safle cyn dechrau\nY safle ar ei newydd wedd\nAr ddiwrnod trymaidd o haf bu criw Balchder Bro a Dyffryn Gwyrdd wrthi’n chwysu a chwerthin wrth glirio sbwriel a oedd wedi’i dipio’n anghyfreithlon ar Lon Dinas, Tregarth.\nDros 30 sach o wastraff\nRoedd Neville Hughes wedi gweld y llanast yn ddiweddar ac wedi cysylltu efo Harri Pickering, Cydlynydd Gwirfoddoli’r Dyffryn Gwyrdd i drefnu sesiwn glirio sbwriel.\nCafwyd dros deg sach ar hugain o wastraff, hen garpedi a chypyrddau cegin o’r safle ac fe’i casglwyd yn syth bin gan swyddogion Cyngor Gwynedd.\nDywedodd Huw Davies, Rheolwr Dyffryn Gwyrdd: “Rydym yn falch iawn o’r cyfle’i weithio gyda gwirfoddolwyr brwd y dyffryn ar wella’n amgylchedd ac yn ddiolchgar iawn i Gyngor Gwynedd am eu cymorth parod yn ein cynorthwyo ar sawl achlysur i glirio tipio slei bach.”\nOs hoffech awgrymu rhywle sydd angen ei glirio yn y dyffryn, cysylltwch â Paul Rowlinson o Falchder Bro ar 01248 605365. Neu i gael mwy o wybodaeth am sesiynau casglu sbwriel cysylltwch â Harri o dîm Dyffryn Gwyrdd harri@ogwen.org.\nTrosedd ddifrifol Mae tipio slei bach yn drosedd ddifrifol. Gall achosi niwed sylweddol i’r amgylchedd, yr economi ac ardaloedd lleol – gyda’r canlyniadau o hyd at £50,000 o ddirwy neu 12 mis o garchar i’r troseddwr.


Welsh School of Architecture - Amdanom ni\nMae pensaerniaeth yn nghanolog i faterion pwysig sy'n effeithio ein gymdeithas ni heddiw. Effeithiwyd yr adeiladau a chynllyniwyd a gweithredwyd ar ddatblygiad economaidd gynhaladwy, newidiadiau hinsawdd ac ansawdd bywyd. Mater genedlaethol a byd-eang yw perfformiad yr amgylchedd wedi ei adeiladu, yn ogystal a mater sy'n effeithio iechyd a lles unigolion.\nMae pensaerniaeth yn gynnwys nifer o destunau; o'r celfyddydau i'r gwyddoniaethau corfforol a chymdeithasol, o hanes a theori i'r ymarferol. Mae rhaid ymdrin a nifer o'r testunau gyda mwy nag un dull. Mae hyn yn gadael sialens mawr i bensaerniaethau ifanc i ddarparu amgylchedd wedi ei adeiladu yn y dyfodol sy'n effeithlon yn ei defnydd o adnoddau, effeithiol yn darparu cyflwr da i fyw a gweithio ynddo, yn ogystal a fod yn bleserol i'r synhwyrau. Mae gan yr Ysgol Pensaerniaeth Cymraeg enw da a wedi ennill bleidleisiau i fod yr Ysgol Pensaerniaeth gorau yn tabl cynghrair Addysg Uwch y Times am y ddau flynedd gorffennol. Defnyddiwyd dulliau cyfannol cynllunio i weithio ar sawl elfen o bensaerniaeth. Sefydlwyd y profiad dysgu ar y prosiect stiwdio, ac ar y dull traddodiadol un-wrth-un o ddysgu cynllunio. Oherwydd bod y diwylliant stiwdio yn gryf, mae'r Ysgol wedi buddsoddi i fewn i wella a datblygu ei cyfleusterau stiwdio a gweithdy. Cefnogwyd y staff academaidd gan athrawon a tiwtoriaid sy'n ymweld o ymarferion lleol ac arweiniol sy'n darparu cymysgiad cyffroes ac ymwybodol o ddulliau cynllunio a phrofiad. Mae enw da gan ein graddedigion am gynllunio adeiladau sy'n cyfuno esthetaidd gyda perfformiad a medr adeiladu. Mae'r graddedigion felly yn boblogaidd ac yn gweithio yn sefydliadau arweiniol byd-eang. Mae'r Ysgol Pensaerniaeth Cymraeg yn gael ei adnabod yn gydwladol am ei gwaith ymchwil, gyda'r graddfa uchaf o ymchwil o bob Ysgol Pensaerniaeth yn y Deyrnas Unedig. Mae'r holl staff academaidd yn ymchwilio'n gweithredol, sy'n golygu eu bod yn flaenorol yn eu pynciau. Mae cyfleusterau ymchwil a modeli cyfrifiadur datblygedig gan yr Ysgol, yn ogystal a datblygu offer cynllunio o safon uchel. Mae cyfleusterau CAD ar gael i gynorthwyo gwaith prosiect myfyrwyr. Ar hyn o bryd mae'r Ysgol yn ymestyn ei rhaglen Meistr ac Addysgir, yn gynnig dewisiadau Cynllunio Amgylcheddol Adeiladau, Theori ac Ymarfer Cynllunio Cynhaladwy, Cynllunio Trefol (yng nghysylltiad gyda'r Ysgol Cynllunio Trefol a Rhanbarthol), Egni ac Amgylchedd Cynhaladwy (yng nghysylltiad gyda'r Ysgol Peiriannaeth), Egni Adeiladau a Modeli Perfformiad Amgylcheddol, ac Astudiaethau Proffesiynnol. Mae'r cymdeithas Mphil/PHD yn tyfu gyda myfyrwyr rhyngwladol yn cymryd rhan yn mhob elfen o agenda ymchwil yr Ysgol. Mae diddordeb gweithgareddol yn materion egni a chynhaladwyaeth, cynllunio teml Indiaidd, yn ogystal ac elfennau eraill o dechnoleg, hanes a theori. Mae gan yr Ysgol cysylltiadau ymchwil rhyngwladol yn Ewrop, Y Dwyrain Canol, Tseina a Malaysia. Yn ogystal a hyn, mae gan yr Ysgol perthynas gyda corfforaethau cenedlaethol yn y Deyrnas Unedig, er enghraifft mae'r Ysgol wedi ei dynodi yn (Sefydliad Ymchwil Adeiladu) Canolfan y Deyrnas Unedig am Gynllunio Cynhaladwy o'r Amgylchedd Adeiladu.\nDynodwyd y Canolfan Ymchwil yn yr Amgylchedd Adeiladu (CEBE) fel canolfan o arbennigedd, a dynodwyd fel canolfan ymchwil cenedlaethol gan y Llywodraeth Cynulliad Cymraeg. Cynhyrchwyd adeiladau cynhaladwy gwreiddiol gan yr Uned Ymchwil Cynllunio (DRU) o fewn yr Ysgol, lle mae cynllunio ac ymchwil yn dod i'w gilydd.\nYn amser pan mae rhai ysgolion yn cwestiynnu eu dawn i ymdopi a'r pwnc estynedig o bensaerniaeth ac i weithredu'r ymchwil sydd angen i gynnal adran prifysgol, mae'n dda i weld yr Ysgol yn dyfu'n gryf, gyda staff sy'n ymroddedig ac yn defnyddio agwedd wedi ei arwain gan ymchwil i gynllunio ac yn graddedigo myfyrwyr o safon uchel.


Thomas Roberts, Llwyn'rhudol - Wicipedia\nThomas Roberts, Llwyn'rhudol\nAwdur Cymraeg radicalaidd oedd Thomas Roberts (1765/6 - 24 Mai 1841), a chwaraeodd ran flaenllaw ym mywyd gwleidyddol a diwylliannol Cymry Llundain ac a gofir fel awdur y bamffled ddylanwadol Cwyn yn erbyn gorthrymder ac fel un o sefydlwyr Cymdeithas y Gwyneddigion. Cyfeirir ato gan amlaf fel Thomas Roberts, Llwyn'rhudol. Roedd yn wladgarwr pybyr.\nGaned Thomas Roberts yn Llwyn'rhudol (hefyd: Llwynrhudol) ym mhlwyf Abererch, ger Pwllheli, Eifionydd, yn 1795 neu 1796. Cyfreithiwr cefnog oedd ei dad, Robert Williams o'r Llwyndu, Llanllyfni. Bu farw rhieni Thomas yn bur gynnar ac aeth i fyw a gweithio yn Llundain cyn cyrraedd ei 14 oed. Gweithiai fel eurof yno. Crynwr oedd o ran ei ddaliadau crefyddol.\nYmunodd ym mwrlwm bywyd cymdeithasol, diwylliannol a gwleidyddol Cymreig Llundain. Bu'n un o sefydlwyr Cymdeithas y Gwyneddigion, gyda Jac Glan-y-gors ac eraill, yn 1793. Yn 1794, bu'n un o'r deg a sefydlodd Gymdeithas y Cymreigyddion.\nEnw ei wraig oedd Mary, yn enedigol o Swydd Warwick. Cawsant bedwar o blant.\nYn ei bamffled Cwyn yn erbyn gorthrymder, a gyhoeddwyd yn 1798, gwelir dylanwad amlwg radicaliaeth herfeiddiol yr oes a syniadau'r Chwyldro Ffrengig. Daw Eglwys Loegr a'r Methodistiaid fel ei gilydd dan ei lach am fod mor geidwadol. Ond yn nes ymlaen, yn 1806, amddiffynnodd y Methodistiaid yn erbyn ymosodiad enllibus Edward Charles (Siamas Gwynedd).\nMae ei gyhoeddiadau eraill yn cynnwys llyfrau wedi'u anelu at y nifer gynyddol o Saeson oedd yn ymweld â Chymru er mwyn eu galluogi i ddeall y Gymraeg a'i diwylliant. Addasodd gyfrol Benjamin Franklin, Poor Richard's Almanack i'r Gymraeg wrth y teitl Y Ffordd i Gaffael Cyfoeth (1839).\nCwyn yn erbyn gorthrymder : yn ghyd a sylwiadau ar hawl Esgobion, a'u Gweinidogion i ddegymau, &c. / wedi ei ysgrifenu er mwyn gwerinos Cymru (Llundain, 1798; adargraffiad gan Wasg Prifysgol Cymru, 1928)\nAmddiffyniad y Methodistiaid (Caerfyrddin, 1806)\nAn English and Welsh Vocabulary (Llundain, 1827). Geiriadur cryno ar gyfer ymwelwyr.\nThe Welsh Interpreter (Llundain, 1831). Cyflwyniad i'r Gymraeg a hanes a diwylliant Cymru.\nY Ffordd i Gaffael Cyfoeth (1839)\n↑ Bywgraffiadur Arlein\n↑ John James Evans, Cymry enwog y ddeunawfed ganrif (Gwasg Aberystwyth, 1937). Pennod IV.2.\nWedi dod o "http://cy.wikipedia.org/w/index.php?title=Thomas_Roberts,_Llwyn%27rhudol&oldid=1413838"\tCategorïau: Genedigaethau'r 1760auMarwolaethau 1841Cenedlaetholdeb CymreigCrynwyrCymry LlundainLlenorion CymraegLlenorion Cymreig yn yr iaith SaesnegPobl o Eifionydd\tLlywio\nNewidiwyd y dudalen hon ddiwethaf 16:46, 7 Mawrth 2013.


12 - 19 Mawrth 2022\nSylwch fod Petula yn cynnwys golygfa o drais ysgafn a chyfeiriadau ysgafn at ryw. Bydd mwg a goleuadau’n fflachio.\nCyfuniad cofiadwy a swreal o gomedi dywyll ac antur. Gwledd weledol am berthynas, iaith a chariad. Bydd Petula’n wahanol i unrhyw beth rwyt ti wedi’i brofi o’r blaen!\nMae National Theatre Wales, Theatr Genedlaethol Cymru ac August012 yn uno i ddod â chynhyrchiad newydd sbon o ddrama anhygoel Fabrice Melquiot. Wedi ei chyfarwyddo gan Mathilde Lopez, mae’r sgript amlieithog gan Daf James yn gyfuniad difyr o’r Gymraeg, Saesneg a rhywfaint o Ffrangeg.\nYn anffodus oherwydd achos o Covid yn y cwmni, mae perfformiad heno o Petula wedi’i ganslo. Mae’r penderfyniad hwn wedi’i wneud er mwyn diogelu cynulleidfaoedd, artistiaid a staff. Rydym wrthi’n cysylltu â phob un sydd wedi prynu tocyn. Diolch am eich amynedd a’ch dealltwriaeth.\nSut yn y byd wyt ti fod i dyfu i fyny pan fo popeth o dy gwmpas di’n cwympo’n ddarnau?\nDyna’r cwestiwn mawr i Pwdin Evans, sydd wedi cael llond bol ar ei rieni a’i lys-rieni gwallgo, a phopeth arall sydd gan berson ifanc i boeni amdano yn y byd. Mae’n ei heglu hi ar antur epig i’r gofod i chwilio am atebion ac am ei gyfnither goll, Petula.\nGan Fabrice Melquiot\nAddaswyd a Chyfieithwyd gan Daf James\nY Cysyniad a’r Cyfarwyddo gan Mathilde López\nBydd capsiynau llawn ar gael ar gyfer pob perfformiad o Petula.\nWrth i chi edrych ar y llwyfan o’ch sedd:\n•\tBydd un o’r sgriniau ar eich chwith yn dangos y ddeialog yn Gymraeg a Saesneg heb gyfieithiad.\n•\tBydd sgriniau ar eich ochr dde ac ar eich ochr chwith yn dangos y ddeialog yn Saesneg a’r ddeialog Gymraeg wedi’i chyfieithu i’r Saesneg.\n•\tMae ychydig o’r ddeialog yn Ffrangeg. Bydd capsiynau ar gyfer y Ffrangeg ar y ddwy sgrin ond ni fydd yn cael ei gyfieithu.\nDisgrifiad Sain (Cymraeg) – 18 Mawrth\nDisgrifiad Sain (Saesneg) – 19 Mawrth\nDisgrifiad Sain Saesneg ynghyd â chyfieithiad ar y pryd o’r sgript o’r Gymraeg i’r Saesneg. Byddwch yn rhan o’r treial newydd hwn am £10 yn unig – archebwch drwy ffonio’r Swyddfa Docynnau (029 2064 6900).


Penodiad i arwain thema newydd ymchwil iechyd i Pontio | Newyddion a Digwyddiadau | Prifysgol Bangor\nDr John ParkinsonMae Dr John Parkinson wedi cael ei benodi i arwain thema ymchwil newydd i broject Pontio Prifysgol Bangor, a ddatblygwyd yn y cyfnod yn arwain at agor canolfan newydd y celfyddydau ac arloesi yn 2013.\nMae rhaglen ymchwil ac arloesi Pontio yn datblygu tair thema ymchwil ryngddisgyblaethol: Iechyd, yr Amgylchedd a Diwylliant. Bydd Dr Parkinson yn arwain thema ‘Iechyd’, gan ymuno â’r Athro Jerry Hunter sy’n gyfrifol am ‘Ddiwylliant’ a’r Athro Tom DeLuca sy’n arwain thema’r ‘Amgylchedd’.\nBydd Dr Parkinson yn dod ag arbenigeddau ymchwil o bob rhan o’r Brifysgol at ei gilydd er mwyn annog cydweithio ar draws disgyblaethau. Bydd John yn rhannu ei amser rhwng Ysgol Seicoleg Prifysgol Bangor a chyfrifoldebau ei swydd newydd.\nUn o orchwylion Pontio yw bod yn gyfrwng i ddatblygu a chyflwyno arbenigedd presennol Prifysgol Bangor a gwneud yn siŵr bod cynulleidfaoedd a chymunedau y tu allan i’r brifysgol yn elwa ar yr ymchwil yma.\nMeddai Dr Parkinson:\n“Mae gan Brifysgol Bangor gryfderau sylweddol ar draws llawer o ddisgyblaethau, a fy swyddogaeth i fydd annog gwaith cydweithredol. Bydd y thema ‘Iechyd’ yn edrych ar bob agwedd ar les, o atal salwch i hybu gwytnwch.\nMaes y mae gen i ddiddordeb arbennig mynd ar ei ôl drwy Pontio yw seicoleg y gweithle – edrych ar sut y gallwn hybu amgylchedd dymunol sy’n helpu i roi hwb i fusnes a hefyd meithrin ymdeimlad o berthyn mewn unigolion.\nGallai arbenigwyr o feysydd nad ydynt wedi arfer cydweithio yn y gorffennol – megis y celfyddydau, seicoleg, busnes, gofal iechyd ac felly ymlaen – ddod â gwahanol arbenigedd i’r maes ymchwil yma.\nBydd Pontio yn gyfrwng rhagorol i roi llwyfan newydd i ymchwil ym Mangor a sicrhau bod y gwaith yn cael effaith gadarnhaol ar gymunedau lleol. Dwi'n teimlo’n gyffrous iawn wrth fod yn rhan o ddatblygiad y project.”


Amdanom Ni - Motivational Preparation College for Training\nMae’r MPCT yn ddarparwr dysgu annibynnol arobryn sydd â dyfarniad Rhagorol gan Ofsted.\nSefydlwyd yr MPCT ym 1999 gan y Prif Swyddog Gweithredol, Huw Lewis MBE. Mae’r MPCT yn ddarparwr dysgu annibynnol arobryn sydd â dyfarniad Rhagorol gan Ofsted.\nMPCT yw’r 7fed darparwr dysgu annibynnol mwyaf yn y DU o ran eu contract â’r Asiantaeth Cyllid Addysg a Sgiliau (ESFA), ac maent yn gweithredu o fewn 7 o 9 rhanbarth Swyddfa’r Llywodraeth yn Lloegr. Mae’r cwricwlwm, sy’n cefnogi Lefel Mynediad hyd Lefel 2, yn canolbwyntio ar ddatblygu cyflogadwyedd a sgiliau gwaith o fewn cyd-destun milwrol, gyda darpariaeth ac asesiadau Mathemateg, Saesneg a sgiliau digidol i gefnogi. Yng Nghymru, mae gan MPCT is-gontract i ddarparu rhaglenni a phrentisiaethau addysgol fel rhan o rwydwaith partner ACT, yn ogystal â darpariaeth cyn-16 sylweddol. Mae MPCT yn defnyddio dull ymarferol o ymdrin ag iechyd a lles dysgwyr, sy’n seiliedig ar gydymffurfiaeth a chymorth rhagorol o ran diogelu dysgwyr.\nMae MPCT yn sefydliad sydd wedi ennill sawl gwobr. Yn 2019, dyfarnwyd gwobr Platinwm Buddsoddwyr mewn Pobl (IIP) i MPCT, achrediad ISO Integredig 9001, 14001 a 27001 a’r Matrix Standard ar gyfer addysg, gwybodaeth, cyngor ac arweiniad gyrfaoedd. Mae MPCT wedi cael cydnabyddiaeth gan Wobrau Addysg Bellach The Times Educational Supplement, gan ennill Darparwr Hyfforddiant y Flwyddyn ym mis Chwefror 2017.\nGweledigaeth MPCT yw darparu rhaglenni addysg o ansawdd rhagorol ym mhob rhanbarth o’r Deyrnas Unedig. Bydd hyn yn helpu pob dysgwr i gyrraedd eu potensial ac i gyrraedd eu llwybr gyrfa neu ddysgu dewisol. Mae’r cwricwlwm yn canolbwyntio ar ddatblygu dysgwyr â dull holistig ac ymgysylltiol, sy’n seiliedig ar ddatblygu sgiliau cyflogadwyedd drwy gyflwyno astudiaethau academaidd a chymhwyso sgiliau ymarferol.\nMae gan MPCT ymagwedd eangfrydig o ran mentrau cynhwysiant cymdeithasol, ymgysylltu â rhieni, cynnwys y gymuned a chyfleoedd i gasglu arian i elusennau. Ym mis Ebrill 2020, comisiynodd MPCT raglen ymchwil i werthuso effeithiolrwydd y rhaglen addysgol a’i gwerth ariannol i’r wladwriaeth. Cynhaliwyd yr ymchwil gan yr Institute for Social Innovation and Impact (ISII) ym Mhrifysgol Northampton. Mae’r ymchwil yn honni bod y rhaglen yn cael effaith gymdeithasol flynyddol o dros £4.8 miliwn y flwyddyn, gyda gwerth effaith gydol oes pob carfan flynyddol o ddysgwyr dros £31 miliwn. Mae’r prosiect ymchwil academaidd sylweddol hwn yn dilysu effaith darpariaeth MPCT, ac yn amlygu’r gwelliant a wneid i hunaneffeithiolrwydd dysgwyr yn enwedig.\nMae MPCT wedi ymrwymo i Gyfamod y Lluoedd Arfog ac yn 2019 dyfarnwyd Safon Aur iddynt gan y Defence Employers Recognition Scheme (ERS) am eu hymrwymiad i gyflogi cyn-filwyr a chefnogi’r gymuned amddiffyn. Mae dysgwyr yn mwynhau ac yn elwa o’r cyfoeth o brofiad a gwybodaeth am y diwydiant a gynigir gan y 70 o gyn-filwyr a’r milwyr wrth gefn a gyflogir mewn rolau addysgu, rheoli ac arwain. Mae gan MPCT bartneriaethau MOU presennol gyda’r Fyddin, y Llynges, a’r RAF, yn ogystal â nifer o sefydliadau addysg.\nYr Ymddiriedolaeth Cymhelliant a Dysgu (MLT) yw sefydliad elusennol MPCT, a gweledigaeth yr MLT yw cefnogi, datblygu a gwella cyfleoedd bywyd i ddysgwyr MPCT – rhai’r gorffennol, y presennol a’r dyfodol. Mae’r MLT yn casglu ac yn gweinyddu cyllid er mwyn cynnig cymorth i bobl ifanc mewn argyfwng ac i hwyluso cyfleoedd addysgol pwrpasol, ysbrydoledig a fydd yn sicrhau eu bod yn dod yn aelodau ystyrlon sy’n cyfrannu o fewn cymdeithas. Mae MPCT yn darparu cymorth drwy’r Gronfa Bwrsariaeth 16-19 i’r dysgwyr hynny sydd angen cefnogaeth ac arweiniad ariannol.\nddysgwyr yn dweud bod y cymorth y maent yn ei gael i symud ymlaen yn rhagorol neu'n dda.\nddysgwyr yn dweud eu bod yn cael eu trin yn deg.\nGwerthoedd Craidd MPCT\nCred MPCT yw bod ymgorffori’r gwerthoedd hyn bob dydd, ac annog y dysgwyr i ddilyn yr un eisiampl, yn arwain at feithrin perthnasoedd cryf a chanlyniadau ystyrlon. Mae’r gwerthoedd craidd hyn i’w gweld ym mhopeth a wnawn.\nMae Gwerthoedd Craidd MPCT yn defnyddio’r acronym PRIDE.\nRydym yn falch o’n gwaith, yn falch yn ein hunain, a’n falch o’n coleg.\nByddwn yn canolbwyntio ar ein hiechyd corfforol a meddyliol ein hunain, fel y gallwn gael cyrff a meddyliau heini.\nByddwn yn parchu’r rheini o’n cwmpas ac yn meddu ar rinweddau personol sy’n ennyn parch pobl eraill.\nByddwn yn gwneud yr hyn sy’n iawn, waeth beth fo’r ymdrech bersonol.\nByddwn yn rhoi ein hymrwymiad a’n brwdfrydedd yn llwyr.\nByddwn yn cydnabod profiadau’r rhai o’n cwmpas, fel y gallwn weithio gyda hwy mewn modd cynhyrchiol.\nOfsted: Dyfarnwyd safon ragorol ym mhob maes\nMae MPCT yn gweithio gyda llawer o bobl ifanc bob blwyddyn ar draws eu holl gyrsiau er mwyn sicrhau eu bod yn fwy heini, yn gryfach, yn fwy hyderus ac, bwysicaf oll, yn barod i weithio ym mha bynnag faes neu yrfa’r ant iddo yn y dyfodol.\nFel darparwr hyfforddiant Gradd 1 Ofsted, cewch sicrwydd bydd ein myfyrwyr yn ‘Rhagorol’ hefyd. Rydym hefyd yn falch o’r nifer fawr o noddwyr clodwiw sy’n cefnogi gwaith MPCT.\nGweld ein hadroddiad Ofsted\nddysgwyr yn nodi bod y sesiynau y maent yn eu mynychu yn rhagorol neu'n dda.\nddysgwyr yn nodi bod eu gwaith yn cael ei asesu'n rheolaidd.\nCwricwlwm a Chyrff Dyfarnu\nMae MPCT yn parhau i dderbyn cydnabyddiaeth am eu gwaith gyda dysgwyr a’r gymuned.\nEleni, mae MPCT wedi cadw’r dyfarniadau a’r safonau canlynol ar gyfer cydymffurfio a rhagoriaeth. Mae arolygiadau ansawdd ac archwiliadau’r sefydliadau isod wedi cydnabod bod MPCT yn ddarparwr rhagorol.\nLawrlwythwch ein hadolygiad blynyddol llawn ar gyfer 2020\nAstudiaeth Effaith Gymdeithasol\nMae MPCT wedi comisiynu Prifysgol\nNorthampton i gynnal astudiaeth academaidd ar\neu heffaith ariannol a chymdeithasol\nar gymdeithas yn y Deyrnas Unedig.\nDARLLEN YR ADRODDIAD YN EIN ADOLYGIAD BLYNYDDOL\nGWOBRAU A SAFONAU ANSAWDD


Drosglwyddo Asedau Cymunedol | LLYW.CYMRU\nDatgelodd yr arolwg fod y rhan fwyaf o ALlau wedi rhoi polisi trosglwyddo asedau cymunedol ar waith. Fodd bynnag, nododd rhai trosglwyddeion nad oedd polisi trosglwyddo asedau cymunedol eu hawdurdod lleol ar gael iddynt ac y byddai'n fuddiol ei gael fel canllaw ar gynllunio proses drosglwyddo.\nRoedd yr ALlau a ymatebodd i'r arolwg yn teimlo mai'r ffactorau llwyddiant pwysicaf o ran trosglwyddo asedau cymunedol oedd sicrhau bod yr holl waith diwydrwydd dyladwy wedi'i gwblhau a bod y trosglwyddeion yn gymwys i reoli'r ased, gan sicrhau bod gan sefydliadau cymunedol sicrwydd ariannol, bod y cynllun busnes a gyflwynwyd gan y trosglwyddeion yn gynaliadwy ac y dylai'r ALl roi'r holl wybodaeth berthnasol i ddarpar drosglwyddeion er mwyn sicrhau eu bod yn gwbl ymwybodol o'u cyfrifoldebau.\nYmhlith yr heriau cyffredin a wynebwyd gan y ddau barti mewn proses drosglwyddo roedd proses hir trosglwyddiadau a'r diffyg cyfathrebu cysylltiedig yn ystod y broses drosglwyddo.\nAr ôl trosglwyddo ased, nodwyd bod rhwystrau’n codi o ran sicrhau bod ased yn gynaliadwy, gan gynnwys colledion ariannol yn sgil asedau nad ydynt yn cynhyrchu incwm a chystadleuaeth ag asedau eraill o ran cynhyrchu incwm, h.y. drwy logi ystafelloedd ar gyfer sesiynau, a phrinder adnoddau a gallu mewn sefydliadau cymunedol a'r cyrff sy'n eu cefnogi.\nTrosglwyddo asedau cymunedol: ymchwil gyda'r trydydd sector, awdurdodau lleol a chynghorau cymuned a thref , Saesneg yn unig, math o ffeil: PDF, maint ffeil: 3 MB


Cyfoeth Naturiol Cymru / Ymgynghoriad yn dechrau ar gynigion cynllun llifogydd Casnewydd\nYmgynghoriad yn dechrau ar gynigion cynllun llifogydd Casnewydd\nGofynnir i bobl sy’n byw ac yn gweithio yn Llyswyry, Casnewydd, roi adborth ar gynigion ar gyfer cynllun llifogydd newydd ar hyd Afon Wysg.\nDiben yr amddiffynfeydd llifogydd arfaethedig a ddatblygwyd gan Cyfoeth Naturiol Cymru (CNC) a chwmni ymgynghori Arup, yw lleihau’r risg o lifogydd i fwy na 2000 o gartrefi ac eiddo amhreswyl, gan ystyried rhagfynegiadau newid hinsawdd yn y dyfodol.\nMae’r cynlluniau yn cynnwys codi rhannau o’r arglawdd llifogydd sydd rhwng Stryd Stephenson a Corporation Road ac adeiladu muriau llifogydd newydd i wella amddiffynfeydd mewn mannau eraill.\nMae llifddor newydd hefyd yn cael ei gynnig ar gyfer Corporation Road, yn ogystal â darn newydd o ffordd fawr i wella mynediad i’r ystad ddiwydiannol pan fydd y llifddor ar gau cyn llifogydd.\nGall pobl ddarllen mwy am y cynigion a gadael eu hadborth ar-lein. Mae’r ymgynghoriad yn agored tan 18 Hydref 2020.\nBydd y tîm prosiect hefyd yn cynnal sesiynau un-i-un ar Zoom i unrhyw un sy’n dymuno trafod y cynigion mewn mwy o fanylder.\nMeddai Tim England, Rheolwr Gweithrediadau Cyfoeth Naturiol Cymru:\n“Mae lleihau’r risg o lifogydd a’r canlyniadau niweidiol i’n cymunedau yn flaenoriaeth inni. Mae ein tystiolaeth a’n gwybodaeth o’r ardal yn dweud wrthym os nad ydym yn gweithredu yn Llyswyry, fod risg gwirioneddol y gallai llifogydd sylweddol effeithio ar ran sylweddol o’r gymuned.\n“Rydym eisoes wedi ymgynghori’n helaeth â’r busnesau yn yr ystad ddiwydiannol y bydd y gwaith adeiladu’n effeithio arnynt, ond byddwn hefyd eisiau rhoi cyfle i eraill ddweud eu dweud.\n“Mae gennym ddiddordeb arbennig mewn clywed gennych os ydych yn byw yn un o’r tai cyfagos a fydd yn elwa ar y cynllun, neu os ydych yn ddefnyddiwr rheolaidd o Coronation Park neu Lwybr Arfordir Cymru yn yr ardal hon.”\n“Yn Gorffenaf, cyflwynais ein Strategaeth Genedlaethol newydd ar gyfer Rheoli Perygl llifogydd ac Erydiad Arfordirol gerbron y Senedd. Unwaith y bydd yn cael ei mabwysiadu, mae'r strategaeth yn amlinellu dull uchelgeisiol o fynd ati i leihau'r perygl o lifogydd ac erydiad arfordirol, ac mae'n dangos ein hymrwymiad i sicrhau bod cymunedau fel Casnewydd yn parhau i wrthsefyll newid yn yr hinsawdd yn y dyfodol.\nY cam nesaf yn dilyn yr ymgynghoriad fydd i CNC wneud cais am ganiatâd cynllunio ar gyfer y cynllun.\nAmcangyfrifir y bydd y gost yn £10m, a bydd y gwaith yn cael ei ariannu gan Lywodraeth Cymru.\nMewn rhannau eraill o Gasnewydd, mae gwaith yn parhau ar gynllun llifogydd Crindau, a fydd yn rhoi mwy o ddiogelwch i 660 o gartrefi a busnesau yn yr ardal. Disgwylir y bydd y prosiect hwn yn cael ei gwblhau erbyn diwedd y flwyddyn.


Cassa Hi Quality Led Solar Spotlight Flood Light 60W 10-20Hours 1Year Warranty\nHome » Cassa Hi Quality Led Solar Spotlight Flood Light 60W 10-20Hours 1Year Warranty\nPrice: RM399.00 RM178.00\n60W 95 left\nBattery : Lithium Iron Phosphate 6000mAh. (3000mAh cannot lights up more than 8 hours for 10w led)\nIrradiation area : 50㎡\nLight source : 30pcs high bright LEDs offer you a good illumination\nSolar panel power : 8W/6V\nBattery : Lithium Iron Phosphate 9600mAh.\nIrradiation area : 70㎡\nLight source : 71pcs high bright LEDs offer you a good illumination\nSolar panel power : 12W/6V\nBattery : Lithium Iron Phosphate 12800mAh.\nIrradiation area : 150㎡\nLight source : 100pcs high bright LEDs offer you a good illumination\nSolar panel power : 16W/6V\nBattery : Lithium Iron Phosphate 16000mAh.\nIrradiation area : 200㎡\nLight source : 155pcs high bright LEDs offer you a good illumination\nSolar panel power : 20W/6V\nBattery : Lithium Iron Phosphate 30000mAh.\nIrradiation area : 270㎡\nLight source : 255pcs high bright LEDs offer you a good illumination\nSolar panel power : 35W/6V\nIrradiation area : 400㎡\nLight source : 400pcs high bright LEDs offer you a good illumination


Ail-agor caffi Cymraeg Merthyr – Golwg360\n14 Ebrill 2018 am 11:52 Diweddarwyd am 22:04\nCyn-gadeirydd Cymdeithas yr Iaith yw perchennog newydd caffi cymunedol Canolfan Soar ym Merthyr Tudful, wedi i’r lle bwyta fod ar gau dros dro.\nMae Jamie Bevan, o Ferthyr, oedd yn gadeirydd ar y mudiad iaith rhwng 2014 a 2016, yn gobeithio agor Caffi Soar ar 30 Ebrill.\nMae’n gobeithio cynnal digwyddiadau cyson yn y caffi a chyflogi pobol ifanc yr ardal i ddangos bod “gwerth” i’r Gymraeg.\nMenter gymunedol fydd hon, meddai, gyda’i holl elw yn mynd yn ôl i weithredu’r caffi.\n“Byddwn ni’n cael brecwast i ddysgwyr unwaith y mis, lle mae dysgwyr yn gallu dod ar fore Sul a chael deal ar frecwast a choffi ac wedyn cyfle hefyd i siarad Cymraeg, nid jyst gyda dysgwyr eraill ond gyda siaradwyr Cymraeg naturiol,” meddai wrth golwg360.\n“Mae sôn hefyd am ryw fath o glwb finyl lle mae pobol yn dod i chwarae recordiau a chyfnewid recordiau, a bydd hwnna i gyd yn digwydd drwy gyfrwng y Gymraeg hefyd.\n“Dw i’n gweld y caffi fel cyfle i ddatblygu Cymreictod pobol ifanc hefyd. Dw i’n bwriadu gweithio gyda’r ysgol Gymraeg leol a’r coleg addysg bellach lleol er mwyn cael pobol ifanc mewn i weithio yn y caffi a defnyddio eu Cymraeg mewn sefyllfa gwaith a thrwy hynny rhoi gwerth ar y Gymraeg iddyn nhw.\n“Dw i wedi ennill y tendr ar sail fy mhrofiad i o ddatblygu a hyrwyddo’r iaith fel iaith gymunedol, dyna’r prif reswm dw i wedi cael e, er dw i’n gallu coginio hefyd!”\nBwydlen “syml, o ansawdd”\nJamie Bevan fydd yn gyfrifol am y fwydlen a’r coginio yn y caffi ac mae am baratoi “bwyd syml, o ansawdd.”\n“Dw i wedi gwneud fy ngwaith ymchwil ac wedi bod o gwmpas caffis eraill mewn canolfannau celfyddydol fel Soar a dw i eisiau darparu bwyd syml, bwyd iachus i bobol cyn neu ar ôl i nhw ymgymryd â rhyw weithgaredd neu ddigwyddiad.”\nGwrandewch ar Jamie Bevan yn trafod y fenter newydd:


Prif Weinidog yn talu teyrnged i lowyr Gleision flwyddyn ar ôl y trychineb.\nHafan > Newyddion > Prif Weinidog Cymru > 2012 > Prif Weinidog yn talu teyrnged i lowyr Gleision flwyddyn ar ôl y trychineb. Newyddion\nFlwyddyn ar ôl y trychineb, mae’r Prif Weinidog, Carwyn Jones, wedi talu teyrnged i’r dynion fu farw yng Nglofa Gleision (dydd Gwener 14 Medi).\nBu farw David Powell, Charles Breslin, Philip Hill a Garry Jenkins yn y pwll yng Nghilybebyll, ger Pontardawe.\n“Byddaf i’n cofio’r hyn a ddigwyddodd am byth. Gallwn ond dychmygu pa mor echrydus oedd profiad ofnadwy’r teuluoedd wrth aros am newyddion am y dynion fu farw.\n“Rhaid oedd iddynt aros am oriau maith cyn clywed y newyddion ofnadwy. Mae’n rhaid bod hynny wedi bod yn erchyll i wragedd, meibion a merched y dynion druan. Anfonaf fy nghydymdeimladau diffuant i’r teuluoedd ar yr adeg anodd hon, flwyddyn yn ddiweddarach.\n“Effeithiodd yr hyn a ddigwyddodd yn y Lofa yng Nghilybebyll arnom ni i gyd. Fel y dywedais bryd hynny – roedd yn drychineb i Gymru gyfan. Mae’r diwydiant glo yn rhan o hunaniaeth Cymru, roedd yn rhan hollbwysig o lunio’n gwlad.\n“Rhaid i ni gofio’r bywydau sydd wedi’u colli wrth gloddio am lo dros y blynyddoedd. Yn sgil y digwyddiadau erchyll flwyddyn yn ôl, cawsom oll ein hatgoffa o’r peryglon y mae glowyr yn eu hwynebu bob tro y byddan nhw’n mynd i’r pwll ar ddechrau eu diwrnod gwaith.\n“Roedd y ffordd y daeth y gymuned ynghyd i gefnogi’r teuluoedd, a charedigrwydd y cymdogion yn ystod yr amser anodd, yn ysbrydoliaeth i ni gyd. Rwyf hefyd yn dymuno talu teyrnged i’r gwasanaethau brys a weithiodd yn ddiflino gan wneud eu gorau glas, mewn amgylchiadau peryglus, i chwilio am y glowyr.\n“Rhaid i ni gofio trychineb Gleision a dysgu gwersi er mwyn sicrhau nad yw hyn yn digwydd eto a bod digwyddiadau fel hyn yn perthyn i’r gorffennol.”